text: το Συμβούλιο της Ευρωπαϊκής Ένωσης στις 12 Σεπτεμβρίου 2005,- τις εκτελεστικές ρυθμίσεις δυνάμει της παρούσας συμφωνίας.5. Το προσωπικό που αποσπάται από το Μπρουνέι Νταρουσσαλάμ στην AMM εκτελεί τα καθήκοντά του και συμπεριφέρεται με αποκλειστικό γνώμονα το συμφέρον της AMM.6. Το Μπρουνέι Νταρουσσαλάμ ενημερώνει εγκαίρως τον αρχηγό αποστολής της AMM για κάθε μεταβολή της συνεισφοράς του στην AMM.7. Το προσωπικό που αποσπάται στην AMM κατά την έναρξη της αποστολής υποβάλλεται σε ιατρική εξέταση και εμβολιασμό και λαμβάνει ιατρική βεβαίωση ότι είναι ικανό για την εκτέλεση των καθηκόντων του από αρμόδια αρχή του Μπρουνέι Νταρουσσαλάμ. Το προσωπικό που αποσπάται στην AMM προσκομίζει αντίγραφο της βεβαίωσης αυτής.8. Το καθεστώς του προσωπικού της AMM, συμπεριλαμβανομένου του προσωπικού που συνεισφέρει το Μπρουνέι Νταρουσσαλάμ στην AMM, διέπεται από τη συμφωνία για το καθεστώς, τα προνόμια και τις ασυλίες της AMM μεταξύ της ΚΙ, της Ευρωπαϊκής Ένωσης και των συνεισφερουσών χωρών της ASEAN.9. Με την επιφύλαξη της συμφωνίας για το καθεστώς της αποστολής που αναφέρεται στο τμήμα 8, το Μπρουνέι Νταρουσσαλάμ ασκεί τη δικαιοδοσία του επί του προσωπικού του που συμμετέχει στην AMM.10. Σύμφωνα με το εθνικό του δίκαιο και με την επιφύλαξη των τυχόν ασυλιών που χορηγούνται από τη συμφωνία για το καθεστώς, τα προνόμια και τις ασυλίες της AMM, η αντιμετώπιση τυχόν αξιώσεων που συνδέονται με τη συμμετοχή στην AMM και οι οποίες εγείρονται από το προσωπικό του ή το αφορούν αποτελεί ευθύνη του Μπρουνέι Νταρουσσαλάμ. Η κίνηση οποιασδήποτε διαδικασίας, ιδίως δικαστικής ή πειθαρχικής, κατά μέλους του προσωπικού του σύμφωνα με τις νομοθετικές και κανονιστικές του διατάξεις, αποτελεί ευθύνη του Μπρουνέι Νταρουσσαλάμ.11. Το Μπρουνέι Νταρουσσαλάμ αναλαμβάνει, επί βάσεως αμοιβαιότητας, να υποβάλει δήλωση όσον αφορά την παραίτηση από αξιώσεις έναντι οιουδήποτε κράτους που συμμετέχει στην AMM, και να το πράξει κατά την υπογραφή της παρούσας ανταλλαγής επιστολών. Υπόδειγμα της δήλωσης αυτής περιέχεται στο παράρτημα ΙΙ.12. Η Ευρωπαϊκή Ένωση αναλαμβάνει να μεριμνήσει ώστε τα κράτη μέλη της, επί βάσεως αμοιβαιότητας, να υποβάλουν δήλωση όσον αφορά την παραίτηση από αξιώσεις, για τη συμμετοχή του Μπρουνέι Νταρουσσαλάμ στην AMM, και να το πράξουν κατά την υπογραφή της παρούσας ανταλλαγής επιστολών. Υπόδειγμα της δήλωσης αυτής περιέχεται στο παράρτημα ΙΙ.13. Οι κανόνες που διέπουν την ανταλλαγή και την ασφάλεια διαβαθμισμένων πληροφοριών περιέχονται στο παράρτημα ΙΙΙ. Περαιτέρω οδηγίες είναι δυνατόν να παρέχονται από τις αρμόδιες αρχές, συμπεριλαμβανομένου του αρχηγού αποστολής της AMM.14. Όλο το προσωπικό που συμμετέχει στην AMM τελεί πλήρως υπό τη διοίκηση των εθνικών του αρχών.15. Οι εθνικές αρχές μεταβιβάζουν τον επιχειρησιακό έλεγχο στον αρχηγό αποστολής της AMM ο οποίος ασκεί την εξουσία αυτή μέσω ιεραρχικής δομής διοίκησης και ελέγχου.16. Ο αρχηγός αποστολής ηγείται της AMM και ασκεί την τρέχουσά της διαχείριση.17. Το Μπρουνέι Νταρουσσαλάμ έχει τα ίδια δικαιώματα και υποχρεώσεις, όσον αφορά την τρέχουσα διαχείριση της επιχείρησης, με τα συμμετέχοντα κράτη μέλη της Ευρωπαϊκής Ένωσης που συμμετέχουν στην AMM, σύμφωνα με τις νομικές πράξεις που αναφέρονται στο τμήμα 2.18. Ο αρχηγός αποστολής της AMM είναι υπεύθυνος για τον πειθαρχικό έλεγχο του προσωπικού της AMM. Οσάκις ενδείκνυται, λαμβάνονται πειθαρχικά μέτρα από την αρμόδια εθνική αρχή.19. Το Μπρουνέι Νταρουσσαλάμ ορίζει σημείο


text: επαφής για το εθνικό του σώμα (NPC) προκειμένου να εκπροσωπεί το εθνικό του σώμα στην AMM. Το NPC αναφέρεται στον αρχηγό αποστολής της AMM για εθνικά θέματα που αφορούν την επιχείρηση και είναι υπεύθυνο για την τρέχουσα πειθαρχία του σώματος.20. Το Μπρουνέι Νταρουσσαλάμ αναλαμβάνει όλα τα έξοδα που συνδέονται με τη συμμετοχή του στην αποστολή.21. Το Μπρουνέι Νταρουσσαλάμ δεν συνεισφέρει στη χρηματοδότηση του προϋπολογισμού λειτουργίας της AMM.22. Σε περίπτωση θανάτου, τραυματισμού, απώλειας ή ζημίας φυσικών ή νομικών προσώπων από το κράτος όπου διεξάγεται η αποστολή, το Μπρουνέι Νταρουσσαλάμ, όταν αποδειχθεί η ευθύνη του, καταβάλλει αποζημίωση υπό τους όρους που προβλέπονται στη συμφωνία για το καθεστώς, τα προνόμια και τις ασυλίες της AMM που αναφέρονται στο τμήμα 8.23. Ο Γενικός Γραμματέας του Συμβουλίου της Ευρωπαϊκής Ένωσης/Ύπατος Εκπρόσωπος για την Κοινή Εξωτερική Πολιτική και Πολιτική Ασφαλείας και οι αρμόδιες αρχές του Μπρουνέι Νταρουσσαλάμ συνάπτουν κάθε αναγκαία τεχνική ή διοικητική ρύθμιση για την εφαρμογή της παρούσας συμφωνίας.24. Έκαστο των μερών έχει το δικαίωμα να καταγγείλει την παρούσα συμφωνία με προειδοποίηση ενός μηνός.25. Διαφορές που αφορούν την ερμηνεία ή την εφαρμογή της παρούσας συμφωνίας ρυθμίζονται διά της διπλωματικής οδού μεταξύ των μερών.ΠΑΡΑΡΤΗΜΑ ΙΙΚείμενα των αμοιβαίων δηλώσεων που αναφέρονται στα τμήματα 11 και 12Κείμενο για τα κράτη μέλη της ΕΕ:"Τα κράτη μέλη της ΕΕ που εφαρμόζουν την κοινή δράση που υιοθετήθηκε από το Συμβούλιο της Ευρωπαϊκής Ένωσης στις 9 Σεπτεμβρίου 2005 για την Αποστολή Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM) θα προσπαθούν, στο βαθμό που τους το επιτρέπει η εσωτερική έννομη τάξη τους, να παραιτούνται, κατά το δυνατόν, από τυχόν αξιώσεις τους κατά του Μπρουνέι Νταρουσσαλάμ για τον τραυματισμό ή θάνατο μελών του προσωπικού τους ή για τη ζημία ή απώλεια περιουσιακών στοιχείων τους που χρησιμοποιούνται από την AMM, εάν ο τραυματισμός, ο θάνατος, η ζημία ή η απώλεια:- προκλήθηκε από προσωπικό του Μπρουνέι Νταρουσσαλάμ κατά την εκτέλεση των καθηκόντων του σε σχέση με την AMM, εκτός από την περίπτωση βαρείας αμέλειας ή δόλου, ή- ήταν αποτέλεσμα της χρήσης περιουσιακών στοιχείων του Μπρουνέι Νταρουσσαλάμ, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της AMM του Μπρουνέι Νταρουσσαλάμ το οποίο και χρησιμοποιούσε τα συγκεκριμένα περιουσιακά στοιχεία."Κείμενο για το Μπρουνέι Νταρουσσαλάμ:"Το Μπρουνέι Νταρουσσαλάμ το οποίο συμμετέχει στην AMM που αναφέρεται στην παράγραφο 5.3 του ΜΣ και στην κοινή δράση που υιοθετήθηκε από το Συμβούλιο της Ευρωπαϊκής Ένωσης στις 9 Σεπτεμβρίου 2005 για την Αποστολή Παρακολούθησης της Ευρωπαϊκής Ένωσης στην Ατσέ της Ινδονησίας (Aceh Monitoring Mission — AMM) θα προσπαθεί, κατά το βαθμό που του επιτρέπει η εσωτερική του έννομη τάξη, να παραιτείται, κατά το δυνατόν, από τυχόν αξιώσεις του κατά οποιουδήποτε άλλου κράτους που συμμετέχει στην AMM για τον τραυματισμό ή θάνατο μελών του προσωπικού του ή για τη ζημία ή απώλεια περιουσιακών στοιχείων του που χρησιμοποιούνται από την AMM, εάν ο τραυματισμός, ο θάνατος, η ζημία ή η απώλεια:- προκλήθηκε από το προσωπικό κατά την εκτέλεση των καθηκόντων του σε σχέση με την AMM,

type: contracts

jurisdiction: EU


text: εκτός από την περίπτωση βαρείας αμέλειας ή δόλου, ή- ήταν αποτέλεσμα της χρήσης περιουσιακών στοιχείων των κρατών που συμμετέχουν στην AMM, υπό τον όρο ότι τα περιουσιακά στοιχεία χρησιμοποιήθηκαν σε σχέση με την επιχείρηση και εκτός από περίπτωση βαρείας αμέλειας ή δόλου του προσωπικού της AMM το οποίο και χρησιμοποιούσε τα συγκεκριμένα περιουσιακά στοιχεία."ΠΑΡΑΡΤΗΜΑ ΙΙΙΚανόνες που διέπουν την ανταλλαγή και την ασφάλεια διαβαθμισμένων πληροφοριώνΓια τη θέσπιση πλαισίου για την ανταλλαγή διαβαθμισμένων πληροφοριών που αφορούν την ΑΜΜ μέχρι του βαθμού διαβάθμισης RESTRICTED (RESTRΕΙΝΤ UE) μεταξύ της Ευρωπαϊκής Ένωσης και του Μπρουνέι Νταρουσσαλάμ, ισχύουν οι ακόλουθοι κανόνες.Το Μπρουνέι Νταρουσσαλάμ μεριμνά ώστε οι διαβαθμισμένες πληροφορίες της ΕΕ (δηλαδή κάθε πληροφορία —και συγκεκριμένα γνώσεις που μπορούν να κοινοποιηθούν με οποιαδήποτε μορφή— ή υλικό που απαιτείται να προφυλάσσεται από ανεπίτρεπτη αποκάλυψη και έχει χαρακτηριστεί ως τέτοιο με διαβάθμιση ασφαλείας) που του κοινοποιούνται να διατηρούν τη διαβάθμιση ασφαλείας που έχουν λάβει από την ΕΕ και διασφαλίζει τις πληροφορίες αυτές σύμφωνα με τους ακόλουθους κανόνες, οι οποίοι βασίζονται στους κανονισμούς ασφαλείας του Συμβουλίου [1], ιδίως δε:- το Μπρουνέι Νταρουσσαλάμ δεν χρησιμοποιεί τις διαβαθμισμένες πληροφορίες της ΕΕ που του κοινοποιούνται για σκοπούς άλλους από εκείνους για τους οποίους έχουν κοινοποιηθεί οι συγκεκριμένες διαβαθμισμένες πληροφορίες της ΕΕ στο Μπρουνέι Νταρουσσαλάμ και για σκοπούς άλλους από εκείνους που ορίζει ο αποστολέας,- το Μπρουνέι Νταρουσσαλάμ δεν κοινοποιεί τις εν λόγω πληροφορίες σε τρίτους χωρίς προηγούμενη συγκατάθεση της ΕΕ,- το Μπρουνέι Νταρουσσαλάμ μεριμνά ώστε η πρόσβαση στις διαβαθμισμένες πληροφορίες της ΕΕ να επιτρέπεται μόνον σε άτομα με έγκυρη ανάγκη γνώσης,- το Μπρουνέι Νταρουσσαλάμ μεριμνά ώστε, πριν τους δοθεί πρόσβαση σε διαβαθμισμένες πληροφορίες της ΕΕ, όλα τα άτομα που χρειάζονται πρόσβαση στις πληροφορίες αυτές να ενημερώνονται ως προς τις απαιτήσεις των κανονισμών προστασίας της ασφαλείας σχετικά με τη διαβάθμιση των πληροφοριών στις οποίες πρόκειται να αποκτήσουν πρόσβαση, και να συμμορφώνονται προς αυτές,- ανάλογα με το επίπεδο διαβάθμισής τους, οι διαβαθμισμένες πληροφορίες της ΕΕ διαβιβάζονται στο Μπρουνέι Νταρουσσαλάμ με διπλωματικό σάκο, στρατιωτικό ταχυδρομείο, ασφαλείς ταχυδρομικές υπηρεσίες, ασφαλείς τηλεπικοινωνίες ή με αυτοπρόσωπη μεταφορά. Το Μπρουνέι Νταρουσσαλάμ κοινοποιεί εκ των προτέρων στη Γενική Γραμματεία του Συμβουλίου της ΕΕ την ονομασία και τη διεύθυνση του φορέα που είναι αρμόδιος για την ασφάλεια διαβαθμισμένων πληροφοριών, καθώς και τις ακριβείς διευθύνσεις στις οποίες πρέπει να διαβιβάζονται οι πληροφορίες και τα έγγραφα,- το Μπρουνέι Νταρουσσαλάμ μεριμνά ώστε όλοι οι χώροι, οι περιοχές, τα κτίρια, τα γραφεία, τα δωμάτια, τα συστήματα επικοινωνιών και πληροφοριών κ.ο.κ., στα οποία φυλάσσονται ή/και χρησιμοποιούνται οι διαβαθμισμένες πληροφορίες και έγγραφα της ΕΕ, να προστατεύονται με ενδεδειγμένα υλικά μέτρα ασφαλείας,- το Μπρουνέι Νταρουσσαλάμ μεριμνά ώστε τα διαβαθμισμένα έγγραφα της ΕΕ που του κοινοποιούνται να καταγράφονται κατά την παραλαβή τους σε ειδικό βιβλίο πρωτοκόλλου. Το Μπρουνέι Νταρουσσαλάμ μεριμνά ώστε τυχόν αντίγραφα κοινοποιηθέντων διαβαθμισμένων εγγράφων της ΕΕ που κάνει ο παραλήπτης φορέας, ο αριθμός των αντιγράφων και η διανομή τους να καταγράφονται σε αυτό το ειδικό βιβλίο πρωτοκόλλου,- το Μπρουνέι Νταρουσσαλάμ γνωστοποιεί στη Γενική Γραμματεία του Συμβουλίου της ΕΕ κάθε κρούσμα παραβίασης της εμπιστευτικότητας των διαβαθμισμένων πληροφοριών της ΕΕ που του έχουν κοινοποιηθεί. Στην περίπτωση αυτή, το Μπρουνέι Νταρουσσαλάμ


text: διενεργεί έρευνες και λαμβάνει τα ενδεδειγμένα μέτρα ώστε να αποφευχθεί η επανάληψη τέτοιων κρουσμάτων.Για τους σκοπούς των παρόντων κανόνων, οι διαβαθμισμένες πληροφορίες που κοινοποιούνται στην Ευρωπαϊκή Ένωση από το Μπρουνέι Νταρουσσαλάμ αντιμετωπίζονται ως διαβαθμισμένες πληροφορίες της ΕΕ και τους παρέχεται ισοδύναμο επίπεδο προστασίας.Μετά τη λήξη ισχύος ή τον τερματισμό της παρούσας συμφωνίας, όλες οι διαβαθμισμένες πληροφορίες ή υλικό που κοινοποιούνται ή ανταλλάσσονται σύμφωνα με αυτήν εξακολουθούν να προστατεύονται σύμφωνα με τις ανωτέρω διατάξεις.B. Επιστολή του Μπρουνέι ΝταρουσσαλάμJakarta, 9 February 2006Your Excellency,I refer to your letter dated 26 October 2006 proposing the provisions which will apply to the personnel deployed by Brunei Darussalam related to the status, privileges and immunities of the Aceh Monitoring Mission (AMM) and its members, which are set out in the Annexes to this letter.I have the honour to confirm the acceptance by the Government of Brunei Darussalam of the provisions set out in the said Annexes. I have the further honour to confirm that the above letter and this letter hereby constitutes an agreement between the Government of Brunei Darussalam and the European Union on the status, privileges and immunities of the AMM, which shall enter into force on the date of this letter. The agreement shall remain in force for the duration of Brunei Darussalam's participation in the AMM.Brunei Darussalam participating in the AMM as referred to in paragraph 5.3 of the MoU and in the Joint Action adopted by the Council of the European Union on 9 September 2006 on the European Union Monitoring Mission in Aceh (Aceh Monitoring Mission — AMM) will endeavour, insofar as its internal legal systems so permits, to waive as far as possible claims against any other State participating in the AMM for injury, death of its personnel, or damage to, or loss of any assets owned by itself and used by the AMM if such injury, death or loss:- was caused by personnel in the execution of their duties in connection with the AMM, except in case of gross negligence or willful misconduct, or- arose from the use of any assets owned by States participating in the AMM, provided that the assets were used in connection with the mission and except in case of gross negligence or willful misconduct of AMM personnel using those assets.Please, accept. Excellency, the assurances of my highest consideration.+++++ TIFF +++++ABU BAKAR HAJI DONGLAHCharge d'Affaires a.i.[1] ΕΕ L 101 της 11.4.2001, σ. 1. Το κείμενο προσαρτάται στην παρούσα επιστολή.--------------------------------------------------


text:
 5.7.2007
 EL
 Επίσημη Εφημερίδα της Ευρωπαϊκής Ένωσης
 L 175/31
 ΑΠΌΦΑΣΗ αριθ. 1/2007 ΤΟΥ ΣΥΜΒΟΥΛΊΟΥ ΥΠΟΥΡΓΏΝ ΑΚΕ-ΕΚ
 της 25ης Μαΐου 2007
 σχετικά με την αναδιάθεση μέρους του αποθεματικού του υπέρ της μακροπρόθεσμης ανάπτυξης κονδυλίου του 9ου Ευρωπαϊκού Ταμείου Ανάπτυξης (ΕΤΑ) στη χορήγηση που προορίζεται για τη συνεργασία μεταξύ των χωρών ΑΚΕ στο πλαίσιο του κονδυλίου του 9ου ΕΤΑ για την περιφερειακή συνεργασία και ολοκλήρωση
 (2007/460/ΕΚ)
 ΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΚ,
 Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1) και αναθεωρήθηκε με τη συμφωνία που υπεγράφη στο Λουξεμβούργο στις 25 Ιουνίου 2005 (2), και ιδίως την παράγραφο 8 του παραρτήματος,
 Εκτιμώντας τα ακόλουθα:
 (1)
 Μετά την ολοκλήρωση της τελικής ανασκόπησης του 9ου ΕΤΑ σύμφωνα με τα άρθρα 5 και 11 του παραρτήματος IV της συμφωνίας εταιρικής σχέσης ΑΚΕ-ΕΚ, η κατανομή των πόρων πρέπει να αναθεωρηθεί υπό το πρίσμα των τρεχουσών αναγκών και των επιδόσεων.
 (2)
 Οι πόροι που έχουν δεσμευτεί για τη χρηματοδότηση της στήριξης της περιφερειακής συνεργασίας και ολοκλήρωσης και οι αναμενόμενες αποδεσμεύσεις πόρων που μεταφέρθηκαν σε αυτό το αποθεματικό πριν το τέλος του 2007 δεν αρκούν για να καλύψουν τις νέες ανάγκες για την αύξηση του αντικτύπου των δραστηριοτήτων που πραγματοποιούνται μεταξύ των χωρών ΑΚΕ.
 (3)
 Χρειάζεται να διατεθούν πρόσθετοι πόροι για τη δημιουργία μηχανισμού χρηματοδότησης μεταξύ των χωρών ΑΚΕ για το αντισταθμιστικό μέσο FLEX για καθένα από τα έτη 2006 και 2007 (έτη εφαρμογής 2005 και 2006 αντιστοίχως), εξασφαλίζοντας κατά τον τρόπο αυτό την ελάχιστη υποστήριξη σε εκείνες τις χώρες οι οποίες υφίστανται τις δυσμενείς επιπτώσεις από την αστάθεια στα έσοδα από εξαγωγές ασχέτως του επιπέδου των αδιάθετων υπολοίπων των εθνικών κονδυλίων Β αυτών των χωρών.
 (4)
 Τα μη διατεθέντα υπόλοιπα των εθνικών κονδυλίων Β μπορεί να μην καλύπτουν τις αναμενόμενες ανάγκες και θα πρέπει να μεταφερθούν στο αποθεματικό υπέρ της συνεργασίας των χωρών ΑΚΕ κατά την ημερομηνία έκδοσης της παρούσας απόφασης, ώστε να δημιουργηθούν, αφενός, πέντε κονδύλια Β επί περιφερειακής βάσης για τη χρηματοδότηση της παροχής ανθρωπιστικής βοήθειας και βοήθειας έκτακτης ανάγκης σε καθεμία από αυτές τις περιφέρειες, βάσει της αρχής της περιφερειακής αλληλεγγύης, και, αφετέρου, ένα αποθεματικό για τις χώρες ΑΚΕ για τη χρηματοδότηση βοήθειας έκτακτης ανάγκης σύμφωνα με το άρθρο 72 παράγραφος 3 στοιχεία α) και β) της συμφωνίας εταιρικής σχέσης ΑΚΕ-ΕΚ σε εξαιρετικές περιπτώσεις κατά τις οποίες η βοήθεια αυτή δεν μπορεί να χρηματοδοτηθεί από τον κοινοτικό προϋπολογισμό.
 (5)
 Το κονδύλιο Β που θα δημιουργηθεί επί περιφερειακής βάσης για την ανατολική και τη Μεσημβρινή Αφρική και τον Ινδικό Ωκεανό αντιπροσωπεύει το καθαρό ποσό μετά την αφαίρεση 20 εκατ. EUR για την αντιστάθμιση της αύξησης ad hoc του κονδυλίου Β του Σουδάν που χρηματοδοτήθηκε από το αποθεματικό υπέρ της μακροπρόθεσμης ανάπτυξης· δεν δημιουργείται κονδύλιο Β επί περιφερειακής βάσης για τον Ειρηνικό Ωκεανό καθώς τα υπόλοιπα των κονδυλίων Β έχουν ήδη διατεθεί σε μεγάλο βαθμό για ένα περιφερειακό πρόγραμμα περιορισμού των φυσικών καταστροφών.
 (6)


text:
Πρόσθετοι πόροι πρέπει να διατεθούν για την ανασύσταση του Ειρηνευτικού Μέσου για την Αφρική κατά το 2007.
 (7)
 Πρόσθετοι πόροι πρέπει να διατεθούν για τη χρηματοδότηση μέρους των τρεχουσών δαπανών της Γραμματείας ΑΚΕ για το 2008 κατά τη μεταβατική περίοδο έως τη θέση σε ισχύ του 10ου ΕΤΑ.
 (8)
 Πρόσθετοι πόροι πρέπει να διατεθούν για την ενίσχυση της διευκόλυνσης στον τομέα της τεχνικής συνεργασίας μεταξύ των χωρών ΑΚΕ, η οποία χρησιμοποιείται κυρίως για την κάλυψη αναγκών τεχνικής βοήθειας, ιδίως για την προπαρασκευή έργων.
 (9)
 Ζητήθηκε η καταβολή πρόσθετης εισφοράς του ΕΤΑ στο Παγκόσμιο Ταμείο για την Καταπολέμηση του AIDS, της Φυματίωσης και της Ελονοσίας (GFATM).
 (10)
 Στο Συμβούλιο της 2ας Ιουνίου 2006 εντοπίστηκε ανάγκη περαιτέρω συμβολής στο Δίκτυο Γνώσης και Εκμάθησης της Καραϊβικής για δημιουργία υποδομών και θεσμική στήριξη.
 (11)
 Πρέπει να δημιουργηθεί μικρό αποθεματικό πρόνοιας για την αντιμετώπιση νέων και απροσδόκητων αναγκών στο εσωτερικό των χωρών ΑΚΕ κατά την περίοδο έως στις 31 Δεκεμβρίου 2007, μεταξύ των οποίων πιθανές ανάγκες αποκατάστασης μετά από φυσικές καταστροφές στην περιοχή του Ειρηνικού, το οποίο μπορεί να δεσμευθεί πριν από το τέλος του 2007 και δεν μπορεί να καλυφθεί από κάποιο κονδύλιο Β περιφερειακής βάσης για απρόβλεπτες ανάγκες, και για την αντιμετώπιση τυχόν πρόσθετων μεταβατικών αναγκών το 2008.
 (12)
 Μετά τις 31 Δεκεμβρίου 2007 δεν θα μπορούν πλέον να αναλαμβάνονται πιστώσεις για τους πόρους του 9ου ΕΤΑ, συμπεριλαμβανομένων των προβλεπόμενων αποδεσμευόμενων πιστώσεων, και χρειάζεται να εξευρεθεί μηχανισμός για τη δέσμευση των αδιάθετων υπολοίπων πριν από την εν λόγω ημερομηνία με τρόπο αποτελεσματικό και αποδοτικό, ο οποίος θα συμβάλει στην επίτευξη των συνολικών στόχων της συμφωνίας εταιρικής σχέσης ΑΚΕ-ΕΚ,
 ΑΠΟΦΑΣΙΖΕΙ:
 Άρθρο 1
 Διάθεση συμπληρωματικών πόρων στο αποθεματικό υπέρ της συνεργασίας των χωρών ΑΚΕ στο κονδύλιο για την περιφερειακή συνεργασία και ολοκλήρωση
 1. Όλοι οι πόροι οι οποίοι στις 31 Μαρτίου 2007 είναι διαθέσιμοι στο αποθεματικό υπέρ της μακροπρόθεσμης ανάπτυξης και έχουν προσαρμοστεί βάσει των αποτελεσμάτων των αποφάσεων για την τελική ανασκόπηση αλλά δεν έχουν ακόμα καταχωρηθεί στους λογαριασμούς έως την εν λόγω ημερομηνία, με εξαίρεση τους πόρους υπέρ των προϋπολογισμών του Κέντρου Ανάπτυξης των Επιχειρήσεων (CDE) και του Τεχνικού Κέντρου Γεωργικής και Αγροτικής Συνεργασίας (CTA) για το 2008 (32 εκατ. ευρώ), τους πόρους για τα «προγράμματα υψηλού κινδύνου» σε χώρες με υπογεγραμμένο έγγραφο στρατηγικής ανά χώρα (72,4 εκατ. ευρώ την 1η Μαρτίου 2007), τους πόρους για τις πολιτικές προτεραιότητες σε χώρες χωρίς υπογεγραμμένο έγγραφο στρατηγικής ανά χώρα (30,2 εκατ. ευρώ την 1η Μαρτίου 2007), και τους πόρους του προγράμματος ειδικής βοηθείας για τη Σομαλία (36,1 εκατ. ευρώ), θα μεταφερθούν στο αποθεματικό υπέρ της συνεργασίας των χωρών ΑΚΕ στο κονδύλιο για την περιφερειακή συνεργασία και ολοκλήρωση.
 2. Όλοι οι πόροι που έχουν καταλογιστεί στο αποθεματικό υπέρ των προϋπολογισμών του CDE και του CTA για το 2008 για τη χρηματοδότηση «προγραμμάτων υψηλού κινδύνου» σε χώρες με υπογεγραμμένο έγγραφο στρατηγικής ανά χώρα και για τη χρηματοδότηση των πολιτικών προτεραιοτήτων σε χώρες χωρίς υπογεγραμμένο έγγραφο στρατηγικής ανά χώρα όπως αναφέρεται στην παράγραφο 1, για τους οποίους δεν έχουν αναληφθεί δεσμεύσεις έως στις 31 Οκτωβρίου 2007, μεταφέρονται στο αποθεματικό


text:
υπέρ της συνεργασίας των χωρών ΑΚΕ στο κονδύλιο για την περιφερειακή συνεργασία και ολοκλήρωση.
 3. Όλες οι αποδεσμευόμενες πιστώσεις από το 9ο ΕΤΑ και από προηγούμενα ΕΤΑ οι οποίες εγγράφονται στο λογιστικό σύστημα της Επιτροπής από την 1η Απριλίου έως στις 31 Δεκεμβρίου 2007, και οι οποίες περιέρχονται στο αποθεματικό υπέρ της μακροπρόθεσμης ανάπτυξης, μεταφέρονται στο αποθεματικό υπέρ της συνεργασίας των χωρών ΑΚΕ στο κονδύλιο για την περιφερειακή συνεργασία και ολοκλήρωση.
 4. Όλοι οι υπόλοιποι πόροι στα εθνικά ενδεικτικά προγράμματα οι οποίοι καθίστανται διαθέσιμοι στο αποθεματικό υπέρ της μακροπρόθεσμης ανάπτυξης από την 1η Αυγούστου έως στις 31 Δεκεμβρίου 2007, μεταφέρονται στο αποθεματικό υπέρ της συνεργασίας των χωρών ΑΚΕ στο κονδύλιο για την περιφερειακή συνεργασία και ολοκλήρωση.
 Άρθρο 2
 Διάθεση των πόρων για τη συνεργασία μεταξύ των χωρών ΑΚΕ
 1. Οι πόροι που είναι διαθέσιμοι στο αποθεματικό υπέρ της συνεργασίας των χωρών ΑΚΕ χρησιμοποιούνται για τους ακόλουθους σκοπούς:
 α)
 σύσταση:
 i)
 αποθεματικού υπέρ της συνεργασίας των χωρών ΑΚΕ, ανοικτό σε όλες τις χώρες ΑΚΕ, για τη χορήγηση βοήθειας έκτακτης ανάγκης σύμφωνα με το άρθρο 72 παράγραφος 3 στοιχεία α) και β) της συμφωνίας εταιρικής σχέσης ΑΚΕ-ΕΚ σε εξαιρετικές περιπτώσεις κατά τις οποίες η βοήθεια αυτή δεν μπορεί να χρηματοδοτηθεί από τον κοινοτικό προϋπολογισμό· το κονδύλιο αυτό ανέρχεται σε 26 741 326 ευρώ και αποτελείται από το 15 % των αδιάθετων υπολοίπων που παραμένουν στα κονδύλια Β των χωρών που απαρτίζουν τις αναφερόμενες στο σημείο ii) περιφέρειες κατά την ημερομηνία θέσης σε ισχύ των τελικών αποφάσεων ανακατανομής·
 ii)
 πέντε κονδυλίων Β επί περιφερειακής βάσης ύψους 17 511 615 ευρώ για την περιοχή της Μεσημβρινής Αφρικής, 48 920 391 ευρώ για την περιοχή της Ανατολικής και Μεσημβρινής Αφρικής και του Ινδικού Ωκεανού, 31 945 340 ευρώ για την περιοχή τις Δυτικής Αφρικής, 16 139 355 ευρώ για την περιοχή της Κεντρικής Αφρικής και 35 422 478 ευρώ για την περιοχή της Καραϊβικής, επί τη βάσει του 85 % των αδιάθετων υπολοίπων τα οποία παραμένουν στα κονδύλια Β των χωρών που απαρτίζουν τις συγκεκριμένες περιφέρειες κατά την ημερομηνία θέσης σε ισχύ των τελικών αποφάσεων ανακατανομής·
 τα κονδύλια Β επί περιφερειακής βάσης κινητοποιούνται για τη χορήγηση εισφορών σε διεθνείς πρωτοβουλίες μείωσης του χρέους, όπως προβλέπεται στο άρθρο 3 παράγραφος 2 στοιχείο β) του παραρτήματος IV της συμφωνίας εταιρικής σχέσης ΑΚΕ-ΕΚ και για τη χορήγηση ανθρωπιστικής βοήθειας και βοήθειας έκτακτης ανάγκης σύμφωνα με τα άρθρα 72 και 73 της συμφωνίας εταιρικής σχέσης ΑΚΕ-ΕΚ βάσει της αρχής της περιφερειακής αλληλεγγύης σε εξαιρετικές περιπτώσεις κατά τις οποίες η βοήθεια αυτή δεν μπορεί να χρηματοδοτηθεί από τον κοινοτικό προϋπολογισμό·
 β)
 κατάρτιση εσωτερικού προγράμματος FLEX για τις χώρες ΑΚΕ ύψους 50 εκατ. ευρώ για το 2006 (έτος εφαρμογής 2005) με σκοπό την εξασφάλιση της ελάχιστης αναγκαίας υποστήριξης για τις χώρες οι οποίες υφίστανται τις δυσμενείς επιπτώσεις από την αστάθεια στα έσοδα από εξαγωγές ασχέτως του επιπέδου των αδιάθετων υπολοίπων τους από τα εθνικά κονδύλια Β πριν την έναρξη ισχύος των αποφάσεων αναδιανομής της τελικής ανασκόπησης·
 γ)
 χορήγηση συμπληρωματικών πόρων ύψους 100 εκατ. ευρώ στο Ειρηνευτικό Μέσο για την Αφρική ως


text:
πρόσθετη εισφορά του ΕΤΑ για την κάλυψη του κενού χρηματοδότησης έως τη θέση σε ισχύ του 10ου ΕΤΑ υπέρ διαφόρων δραστηριοτήτων υποστήριξης της ειρήνης, κατάρτισης και δημιουργίας ικανοτήτων, εκ των οποίων 45 εκατ. ευρώ βάσει των διαθέσιμων πόρων για τις χώρες ΑΚΕ πριν από την ανασύσταση του Ειρηνευτικού Μέσου για την Αφρική που αναφέρεται στο άρθρο 1, και 35 εκατ. ευρώ μετά την ανασύσταση αυτή και ένα πρόσθετο ποσό μέχρι 20 εκατ. ευρώ που μπορεί να χρηματοδοτηθεί από μη δεσμευμένους πόρους από τα αποθεματικά πρόνοιας που αναφέρονται στα στοιχεία ζ) και η) ή από αποδεσμεύσεις πιστώσεων που μεταφέρονται στο αποθεματικό υπέρ της συνεργασίας των χωρών ΑΚΕ σύμφωνα με το άρθρο 1 παράγραφοι 3 και 4 και οι οποίες υπερβαίνουν τις αρχικές εκτιμήσεις·
 δ)
 συμπλήρωση της θεσμικής υποστήριξης που παρέχεται στη Γραμματεία ΑΚΕ κατά τη μεταβατική περίοδο έως τη θέση σε ισχύ του 10ου ΕΤΑ με ποσό ύψους 5,5 εκατ. ευρώ ως συμβολή στις τρέχουσες δαπάνες της Γραμματείας ΑΚΕ κατά το έτος 2008·
 ε)
 προσθήκη 2,5 εκατ. ευρώ υπέρ της διευκόλυνσης στον τομέα της τεχνικής συνεργασίας των χωρών ΑΚΕ·
 στ)
 κινητοποίηση 4 εκατ. ευρώ ως επείγουσα μεταφορά για πρόγραμμα εξάλειψης της πανώλης των βοοειδών στην Αφρική (PACE)·
 ζ)
 επιπλέον συμβολή 5 εκατ. ευρώ στο ταμείο του Δικτύου Γνώσης και Εκμάθησης της Καραϊβικής για δημιουργία υποδομών και θεσμική στήριξη·
 η)
 σύσταση περιφερειακού αποθεματικού πρόνοιας ύψους 10 εκατ. ευρώ για τη συμπλήρωση του περιφερειακού ενδεικτικού προγράμματος για την περιοχή της Μεσημβρινής Αφρικής σε περίπτωση που το πρόγραμμα αναβάθμισης της οδικής αρτηρίας Milange-Mocuba στη Μοζαμβίκη μπορεί να εκτιμηθεί και να εξεταστεί στο πλαίσιο της διαδικασίας διαχείρισης της επιτροπής του ΕΤΑ πριν από την 1η Αυγούστου 2007 εάν η εκτίμηση του προγράμματος αυτού δεν μπορέσει να πραγματοποιηθεί εγκαίρως, το εν λόγω αποθεματικό πρόνοιας θα μεταφερθεί στο αποθεματικό υπέρ της συνεργασίας των χωρών ΑΚΕ·
 θ)
 σύσταση εσωτερικού αποθεματικού πρόνοιας των χωρών ΑΚΕ ύψους 15 εκατ. ευρώ για νέες και απρόβλεπτες ανάγκες που δεν μπορούν να χρηματοδοτηθούν από τα κονδύλια Β επί περιφερειακής βάσης, μεταξύ των οποίων για προγράμματα αποκατάστασης μετά από φυσικές καταστροφές στην περιοχή του Ειρηνικού και για τυχόν πρόσθετες μεταβατικές ανάγκες κατά το 2008·
 ι)
 κατάρτιση προγράμματος FLEX για τις χώρες ΑΚΕ, το ύψος του οποίου καθορίζεται προσωρινώς σε 35 εκατ. ευρώ για το 2007 (έτος εφαρμογής 2006) με σκοπό να εξασφαλισθεί η ελάχιστη υποστήριξη σε εκείνες τις χώρες οι οποίες υφίστανται τις δυσμενείς επιπτώσεις από την αστάθεια στα έσοδα από εξαγωγές μετά από τη διάρθρωση επί περιφερειακής βάσης των κονδυλίων Β για ανθρωπιστική βοήθεια και για βοήθεια έκτακτης ανάγκης, όπως αναφέρεται στην παράγραφο 1 στοιχείο α), το πρόγραμμα αυτό μπορεί να συμπληρωθεί με ποσό ύψους έως και 15 εκατ. ευρώ από μη δεσμευμένους πόρους από τα αποθεματικά πρόνοιας που αναφέρονται στα στοιχεία η) και θ) ή από αποδεσμεύσεις πιστώσεων που μεταφέρονται στο αποθεματικό υπέρ της συνεργασίας των χωρών ΑΚΕ σύμφωνα με το άρθρο 1 παράγραφοι 3 και 4 και οι οποίες υπερβαίνουν τις αρχικές εκτιμήσεις και τις ανάγκες να συμπληρωθεί στο Ειρηνευτικό Μέσο για την Αφρική κατά 20 εκατ. ευρώ, όπως αναφέρεται στο


text:
σημείο γ)·
 ια)
 διάθεση συμπληρωματικών πόρων ύψους 38 εκατ. ευρώ στο Παγκόσμιο Ταμείο για την Καταπολέμηση του AIDS, της Φυματίωσης και της Ελονοσίας (GFATM).
 2. Σε περίπτωση που τα ποσά που θα περιέλθουν στο αποθεματικό υπέρ της συνεργασίας των χωρών ΑΚΕ δεν αρκούν για την κάλυψη όλων των αναγκών που έχουν εντοπιστεί, το πρόγραμμα που αναφέρεται στην παράγραφο 1 στοιχείο ι) μειώνεται αντιστοίχως. Σε περίπτωση που η έλλειψη πόρων υπερβαίνει το ποσό που αναφέρεται στο στοιχείο ι), το αποθεματικό πρόνοιας που αναφέρεται στην παράγραφο 1 στοιχείο θ) μειώνεται αντιστοίχως. Σε περίπτωση περαιτέρω έλλειψης πόρων μειώνεται το ποσό που αναφέρεται στην παράγραφο 1 στοιχείο γ).
 3. Σε περίπτωση που τα ποσά που θα περιέλθουν στο αποθεματικό υπέρ της συνεργασίας των χωρών ΑΚΕ υπερβούν τις αρχικές προβλέψεις ή σε περίπτωση υποχρησιμοποίησης των πόρων που καταλογίζονται στην παράγραφο 1 στοιχεία γ), δ), ε), ζ) ή/και θ), οι πρόσθετοι πόροι που θα καταστούν διαθέσιμοι άνω του ανώτατου ορίου που έχει καθοριστεί για το πρόγραμμα που αναφέρεται στην παράγραφο 1 στοιχεία θ) και ι) κινητοποιούνται ως συμπλήρωμα για το ταμείο του ΔΓΕΚ με 5 επιπλέον εκατ. ευρώ, ει δυνατόν, και εν συνεχεία, εάν υπάρχουν ακόμη διαθέσιμοι πόροι, ως συμπλήρωμα για το Καταπιστευματικό Ταμείο Υποδομών της ΕΕ για την Αφρική, ως προκαταβολή επί των πιστώσεων που προβλέπονται από το 10ο ΕΤΑ.
 Άρθρο 3
 Αίτηση στήριξης
 Σύμφωνα με το άρθρο 13 παράγραφος 2 του παραρτήματος IV της συμφωνίας εταιρικής σχέσης ΑΚΕ-ΕΚ, το Συμβούλιο Υπουργών ΑΚΕ-ΕΚ καλεί την Επιτροπή να χρηματοδοτήσει τις δράσεις που προβλέπονται στο άρθρο 2.
 Άρθρο 4
 Έναρξη ισχύος
 Η παρούσα απόφαση αρχίζει να ισχύει από την ημερομηνία της έκδοσής της.
 Βρυξέλλες, 25 Μαΐου 2007.
 Για το Συμβούλιο των Υπουργών ΑΚΕ-ΕΚ
 Ο Πρόεδρος
 Mohlabi K. TSEKOA
 (1) ΕΕ L 317 της 15.12.2000, σ. 3.
 (2) ΕΕ L 209 της 11.8.2005, σ. 27. Απόφαση που εφαρμόστηκε προσωρινά κατά την απόφαση αριθ. 5/2005 (ΕΕ L 287 της 28.10.2005, σ. 1).


text:
 22.12.2011
 EL
 Επίσημη Εφημερίδα της Ευρωπαϊκής Ένωσης
 L 341/78
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 115/2011
 της 21ης Οκτωβρίου 2011
 για την τροποποίηση του παραρτήματος I (Κτηνιατρικά και φυτοϋγειονομικά θέματα) και του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της εν λόγω συμφωνίας, εφεξής καλούμενη «συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα I της συμφωνίας τροποποιήθηκε με την απόφαση αριθ. 9/2011 της Μεικτής Επιτροπής του ΕΟΧ, της 1ης Απριλίου 2011 (1).
 (2)
 Το παράρτημα II της συμφωνίας τροποποιήθηκε με την απόφαση αριθ. 95/2011 της Μεικτής Επιτροπής του ΕΟΧ, της 30ής Σεπτεμβρίου 2011 (2).
 (3)
 Ο κανονισμός (ΕΕ) αριθ. 304/2010 της Επιτροπής, της 9ης Απριλίου 2010, για την τροποποίηση του παραρτήματος II του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου όσον αφορά τα ανώτατα όρια καταλοίπων για την ουσία 2-phenylphenol μέσα ή πάνω σε ορισμένα προϊόντα (3) πρέπει να ενσωματωθεί στη συμφωνία.
 (4)
 Ο κανονισμός (ΕΕ) αριθ. 375/2010 της Επιτροπής, της 3ης Μαΐου 2010, σχετικά με την άρνηση έγκρισης ορισμένων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών (4) πρέπει να ενσωματωθεί στη συμφωνία.
 (5)
 Ο κανονισμός (ΕΕ) αριθ. 376/2010 της Επιτροπής, της 3ης Μαΐου 2010, για την τροποποίηση του κανονισμού (ΕΚ) αριθ. 983/2009 σχετικά με την έγκριση και την απόρριψη ορισμένων ισχυρισμών υγείας στα τρόφιμα οι οποίοι αφορούν τη μείωση του κινδύνου εκδήλωσης ασθένειας, καθώς και την ανάπτυξη και την υγεία των παιδιών (5) πρέπει να ενσωματωθεί στη συμφωνία.
 (6)
 Ο κανονισμός (ΕΕ) αριθ. 382/2010 της Επιτροπής, της 5ης Μαΐου 2010, σχετικά με την άρνηση έγκρισης ορισμένων ισχυρισμών υγείας που διατυπώνονται στα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών (6) πρέπει να ενσωματωθεί στη συμφωνία.
 (7)
 Ο κανονισμός (ΕΕ) αριθ. 383/2010 της Επιτροπής, της 5ης Μαΐου 2010, σχετικά με την απόρριψη της έγκρισης ορισμένων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης νόσου καθώς και την ανάπτυξη και υγεία των παιδιών (7) πρέπει να ενσωματωθεί στη συμφωνία.
 (8)
 Ο κανονισμός (ΕΕ) αριθ. 384/2010 της Επιτροπής, της 5ης Μαΐου 2010, σχετικά με την έγκριση και την άρνηση έγκρισης ορισμένων ισχυρισμών υγείας που διατυπώνονται στα τρόφιμα και οι οποίοι αφορούν τη μείωση του κινδύνου εκδήλωσης ασθένειας, καθώς και την ανάπτυξη και την υγεία των παιδιών (8) πρέπει να ενσωματωθεί στη συμφωνία.
 (9)
 Η απόφαση 2010/169/ΕΕ της Επιτροπής, της 19ης Μαρτίου 2010, για τη μη συμπερίληψη του 2,4,4’-τριχλωρο-2’-υδροξυδιφαινυλαιθέρα στον ενωσιακό κατάλογο προσθέτων που επιτρέπεται να χρησιμοποιούνται στην κατασκευή πλαστικών υλικών και αντικειμένων τα οποία προορίζονται να έρθουν σε επαφή με τρόφιμα βάσει της οδηγίας 2002/72/ΕΚ (9) πρέπει να ενσωματωθεί στη συμφωνία.
 (10)
 Η απόφαση 2010/172/ΕΕ της Επιτροπής, της 22ας Μαρτίου 2010, για τροποποίηση της απόφασης 2002/840/ΕΚ για την κατάρτιση καταλόγου των εγκεκριμένων εγκαταστάσεων τρίτων χωρών


text:
για την επεξεργασία τροφίμων με ιοντίζουσα ακτινοβολία (10) πρέπει να ενσωματωθεί στη συμφωνία.
 (11)
 Η σύσταση 2010/161/ΕΕ της Επιτροπής, της 17ης Μαρτίου 2010, σχετικά με την παρακολούθηση των υπερφθοροαλκυλιωμένων ουσιών στα τρόφιμα (11) πρέπει να ενσωματωθεί στη συμφωνία.
 (12)
 Η παρούσα απόφαση δεν εφαρμόζεται στο Λιχτενστάιν,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 40 [κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου] του κεφαλαίου II του παραρτήματος I της συμφωνίας προστίθεται η ακόλουθη περίπτωση:
 «—
 32010 R 0304: κανονισμός (ΕΕ) αριθ. 304/2010 της Επιτροπής, της 9ης Απριλίου 2010 (ΕΕ L 94 της 15.4.2010, σ. 1).».
 Άρθρο 2
 Το κεφάλαιο XII του παραρτήματος II της συμφωνίας τροποποιείται ως εξής:
 1.
 Στο σημείο 54νζ (απόφαση 2002/840/ΕΚ της Επιτροπής) προστίθεται η ακόλουθη περίπτωση:
 «—
 32010 D 0172: απόφαση 2010/172/ΕΕ της Επιτροπής, της 22ας Μαρτίου 2010 (ΕΕ L 75 της 23.3.2010, σ. 33).».
 2.
 Στο σημείο 54οζ [κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου] προστίθεται η ακόλουθη περίπτωση:
 «—
 32010 R 0304: κανονισμός (ΕΕ) αριθ. 304/2010 της Επιτροπής της 9ης Απριλίου 2010 (ΕΕ L 94 της 15.4.2010, σ. 1).».
 3.
 Στο σημείο 1ρλβ [κανονισμός (ΕΚ) αριθ. 983/2009 της Επιτροπής] προστίθενται τα εξής:
 «, όπως τροποποιήθηκε με:
 —
 32010 R 0376: κανονισμός (ΕΕ) αριθ. 376/2010 της Επιτροπής, της 3ης Μαΐου 2010 (ΕΕ L 111 της 4.5.2010, σ. 3).».
 4.
 Μετά το σημείο 54ρλζ [κανονισμός (ΕΚ) αριθ. 1168/2009 της Επιτροπής] παρεμβάλλονται τα ακόλουθα σημεία:
 «54ρλη.
 32010 R 0375: κανονισμός (ΕΕ) αριθ. 375/2010 της Επιτροπής, της 3ης Μαΐου 2010, σχετικά με την άρνηση έγκρισης ορισμένων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών (ΕΕ L 111 της 4.5.2010, σ. 1).»
 54ρλθ.
 32010 R 0382: κανονισμός (ΕΕ) αριθ. 382/2010 της Επιτροπής, της 5ης Μαΐου 2010, σχετικά με την άρνηση έγκρισης ορισμένων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης ασθένειας και την ανάπτυξη και υγεία των παιδιών (ΕΕ L 113 της 6.5.2010, σ. 1).»
 54ρλι.
 32010 R 0383: κανονισμός (ΕΕ) αριθ. 383/2010 της Επιτροπής, της 5ης Μαΐου 2010, σχετικά με την απόρριψη της έγκρισης ορισμένων ισχυρισμών υγείας που διατυπώνονται για τα τρόφιμα, εξαιρουμένων όσων αφορούν τη μείωση του κινδύνου εκδήλωσης νόσου καθώς και την ανάπτυξη και υγεία των παιδιών (ΕΕ L 113 της 6.5.2010, σ. 4).
 54ρλια.
 32010 R 0384: κανονισμός (ΕΕ) αριθ. 384/2010 της Επιτροπής, της 5ης Μαΐου 2010, σχετικά με την έγκριση και την άρνηση έγκρισης ορισμένων ισχυρισμών υγείας που διατυπώνονται για τα τρόφιμα και οι οποίοι αφορούν τη μείωση του κινδύνου εκδήλωσης ασθένειας, καθώς και την ανάπτυξη και την υγεία των παιδιών (ΕΕ L 113 της 6.5.2010, σ. 6),
 54ρλιβ.
 32010 D 0169: απόφαση 2010/169/ΕΕ της Επιτροπής, της 19ης Μαρτίου 2010, για τη μη συμπερίληψη του 2,4,4’-τριχλωρο-2’-υδροξυδιφαινυλαιθέρα στον ενωσιακό κατάλογο προσθέτων που επιτρέπεται να χρησιμοποιούνται στην κατασκευή πλαστικών υλικών και αντικειμένων τα οποία προορίζονται να έρθουν σε επαφή με τρόφιμα βάσει της οδηγίας 2002/72/ΕΚ (ΕΕ L 75 της 23.3.2010, σ. 25).».
 5.
 Μετά το σημείο 66 (σύσταση


text:
2010/307/ΕΕ της Επιτροπής) παρεμβάλλεται το ακόλουθο σημείο:
 «67.
 32010 H 0161: σύσταση 2010/161/ΕΕ της Επιτροπής, της 17ης Μαρτίου 2010, σχετικά με την παρακολούθηση των υπερφθοροαλκυλιωμένων ουσιών στα τρόφιμα (ΕΕ L 68 της 18.3.2010, σ. 22).».
 Άρθρο 3
 Τα κείμενα των κανονισμών (ΕΕ) αριθ. 304/2010, (ΕΕ) αριθ. 375/2010, (ΕΕ) αριθ. 376/2010, (ΕΕ) αριθ. 382/2010, (ΕΕ) αριθ. 383/2010 και (ΕΕ) αριθ. 384/2010, των αποφάσεων 2010/169/ΕΕ και 2010/172/ΕΕ και της σύστασης 2010/161/ΕΕ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει την 1η Νοεμβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (12).
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 21 Οκτωβρίου 2011.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 171 της 30.6.2011, σ. 5.
 (2) ΕΕ L 318 της 1.12.2011, σ. 32.
 (3) ΕΕ L 94 της 15.4.2010, σ. 1.
 (4) ΕΕ L 111 της 4.5.2010, σ. 1.
 (5) ΕΕ L 111 της 4.5.2010, σ. 3.
 (6) ΕΕ L 113 της 6.5.2010, σ. 1.
 (7) ΕΕ L 113 της 6.5.2010, σ. 4.
 (8) ΕΕ L 113 της 6.5.2010, σ. 6.
 (9) ΕΕ L 75 της 23.3.2010, σ. 25.
 (10) ΕΕ L 75 της 23.3.2010, σ. 33.
 (11) ΕΕ L 68 της 18.3.2010, σ. 22.
 (12) Δεν έχουν αναφερθεί συνταγματικές απαιτήσεις.


text:
 16.5.2019
 EL
 Επίσημη Εφημερίδα της Ευρωπαϊκής Ένωσης
 L 128/41
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 142/2017
 της 7ης Ιουλίου 2017
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) και του παραρτήματος IV (Ενέργεια) της συμφωνίας για τον ΕΟΧ [2019/749]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο («η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) 2016/2281 της Επιτροπής, της 30ής Νοεμβρίου 2016, σχετικά με την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου για τη θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα, συγκεκριμένα όσον αφορά τα προϊόντα για θέρμανση αέρα, τα ψυκτικά προϊόντα, τους ψύκτες διεργασιών υψηλής θερμοκρασίας και τις μονάδες ανεμιστήρα-στοιχείου (1) πρέπει να ενσωματωθεί στη συμφωνία για τον ΕΟΧ.
 (2)
 Επομένως, τα παραρτήματα II και IV της συμφωνίας για τον ΕΟΧ θα πρέπει να τροποποιηθούν αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 6ιστ [κανονισμός (ΕΕ) 2015/1188 της Επιτροπής] του κεφαλαίου IV του παραρτήματος II της συμφωνίας για τον ΕΟΧ παρεμβάλλεται το ακόλουθο σημείο:
 «6ιζ.
 32016 R 2281: Κανονισμός (ΕΕ) 2016/2281 της Επιτροπής, της 30ής Νοεμβρίου 2016, σχετικά με την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου για τη θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα, συγκεκριμένα όσον αφορά τα προϊόντα για θέρμανση αέρα, τα ψυκτικά προϊόντα, τους ψύκτες διεργασιών υψηλής θερμοκρασίας και τις μονάδες ανεμιστήρα-στοιχείου (ΕΕ L 346 της 20.12.2016, σ. 1).»
 Άρθρο 2
 Μετά το σημείο 26ιζ [κανονισμός (ΕΕ) 2015/1188 της Επιτροπής] του παραρτήματος IV της συμφωνίας για τον ΕΟΧ παρεμβάλλεται το ακόλουθο σημείο:
 «26ιη.
 32016 R 2281: Κανονισμός (ΕΕ) 2016/2281 της Επιτροπής, της 30ής Νοεμβρίου 2016, σχετικά με την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου για τη θέσπιση πλαισίου για τον καθορισμό απαιτήσεων οικολογικού σχεδιασμού όσον αφορά τα συνδεόμενα με την ενέργεια προϊόντα, συγκεκριμένα όσον αφορά τα προϊόντα για θέρμανση αέρα, τα ψυκτικά προϊόντα, τους ψύκτες διεργασιών υψηλής θερμοκρασίας και τις μονάδες ανεμιστήρα-στοιχείου (ΕΕ L 346 της 20.12.2016, σ. 1).»
 Άρθρο 3
 Τα κείμενα του κανονισμού (ΕΕ) 2016/2281 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 4
 Η παρούσα απόφαση αρχίζει να ισχύει στις 8 Ιουλίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ για την ενσωμάτωση του κανονισμού (ΕΕ) 2016/2282 στη συμφωνία για τον ΕΟΧ, ανάλογα με το ποια ημερομηνία είναι μεταγενέστερη.
 Άρθρο 5
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 7 Ιουλίου 2017.
 Για τη Μεικτή Επιτροπή του ΕΟΧ
 Η Πρόεδρος
 Sabine MONAUNI
 (1) ΕΕ L 346 της 20.12.2016, σ. 1.
 (*1) Δεν έχουν αναφερθεί συνταγματικές απαιτήσεις.


text:
 11.8.2017
 EL
 Επίσημη Εφημερίδα της Ευρωπαϊκής Ένωσης
 L 208/53
 ΑΠΌΦΑΣΗ αριθ. 1/2017 ΤΗΣ ΕΙΔΙΚΉΣ ΕΠΙΤΡΟΠΉΣ CARIFORUM-ΕΕ ΓΙΑ ΤΗΝ ΤΕΛΩΝΕΙΑΚΉ ΣΥΝΕΡΓΑΣΊΑ ΚΑΙ ΤΗ ΔΙΕΥΚΌΛΥΝΣΗ ΤΩΝ ΕΜΠΟΡΙΚΏΝ ΣΥΝΑΛΛΑΓΏΝ
 της 7ης Ιουλίου 2017
 σχετικά με παρέκκλιση από τους κανόνες καταγωγής που καθορίζονται στο πρωτόκολλο I της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, προκειμένου να ληφθεί υπόψη η ιδιαίτερη κατάσταση της Δομινικανής Δημοκρατίας όσον αφορά ορισμένα κλωστοϋφαντουργικά προϊόντα [2017/1463]
 Η ΕΙΔΙΚΗ ΕΠΙΤΡΟΠΗ ΓΙΑ ΤΗΝ ΤΕΛΩΝΕΙΑΚΗ ΣΥΝΕΡΓΑΣΙΑ ΚΑΙ ΤΗ ΔΙΕΥΚΟΛΥΝΣΗ ΤΩΝ ΕΜΠΟΡΙΚΩΝ ΣΥΝΑΛΛΑΓΩΝ,
 Έχοντας υπόψη τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, και ιδίως το άρθρο 39 παράγραφος 2 και το άρθρο 42 στοιχείο β) του πρωτοκόλλου I αυτής,
 Εκτιμώντας τα ακόλουθα:
 (1)
 Η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου (1), («ΣΟΕΣ CARIFORUM-ΕΕ») εφαρμόζεται προσωρινά από τις 29 Δεκεμβρίου 2008 μεταξύ της Ευρωπαϊκής Ένωσης (ΕΕ) και των κρατών Αντίγκουα και Μπαρμπούντα, Μπαχάμες, Μπαρμπάντος, Μπελίζε, Ντομίνικα, Δομινικανή Δημοκρατία, Γρενάδα, Γουιάνα, Τζαμάικα, Άγιος Χριστόφορος και Νέβις, Αγία Λουκία, Άγιος Βικέντιος και Γρεναδίνες, Σουρινάμ και Τρινιδάδ και Τομπάγκο.
 (2)
 Το πρωτόκολλο I της ΣΟΕΣ σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας περιέχει τους κανόνες καταγωγής για την εισαγωγή προϊόντων καταγόμενων από τα κράτη CARIFORUM στην ΕΕ.
 (3)
 Σύμφωνα με το άρθρο 39 παράγραφος 2 του πρωτοκόλλου I της ΣΟΕΣ επιτρέπεται να θεσπιστούν παρεκκλίσεις από τους εν λόγω κανόνες καταγωγής όταν η ανάπτυξη των υπαρχουσών βιομηχανιών ή η δημιουργία νέων βιομηχανιών στα κράτη CARIFORUM δικαιολογεί την εν λόγω θέσπιση. Επιπλέον, σύμφωνα με το άρθρο 39 παράγραφος 6 στοιχείο β) του εν λόγω πρωτοκόλλου, κατά την εξέταση των αιτήσεων παρέκκλισης λαμβάνονται ιδίως υπόψη περιπτώσεις στις οποίες η εφαρμογή των ισχυόντων κανόνων καταγωγής ενδέχεται να επηρεάσει σημαντικά την ικανότητα υφιστάμενης βιομηχανίας σε κράτος ή κράτη CARIFORUM να συνεχίσει τις εξαγωγές της στην ΕΕ, με ιδιαίτερη αναφορά σε περιπτώσεις όπου αυτό μπορεί να οδηγήσει σε διακοπή των δραστηριοτήτων της.
 (4)
 Στις 10 Μαρτίου 2015 η ειδική επιτροπή CARIFORUM-ΕΕ για την τελωνειακή συνεργασία και τη διευκόλυνση των εμπορικών συναλλαγών εξέδωσε την απόφαση αριθ. 1/2015 (2), με την οποία χορηγήθηκε παρέκκλιση από τους κανόνες καταγωγής όσον αφορά ορισμένα εισαγόμενα κλωστοϋφαντουργικά προϊόντα στην Ένωση σύμφωνα με το άρθρο 39 παράγραφος 2 και το άρθρο 39 παράγραφος 6 στοιχείο β) του πρωτοκόλλου I της ΣΟΕΣ, από τις 10 Μαρτίου 2015 έως τις 9 Μαρτίου 2017.
 (5)
 Στις 22 Φεβρουαρίου 2017 η προεδρία της ειδικής επιτροπής CARIFORUM-ΕΕ για την τελωνειακή συνεργασία και τη διευκόλυνση των εμπορικών συναλλαγών έλαβε από τη Δομινικανή Δημοκρατία νέο αίτημα για παρέκκλιση.
 (6)
 Σύμφωνα με το άρθρο 13 του πρωτοκόλλου I της ΣΟΕΣ, οι όροι του τίτλου II του πρωτοκόλλου I σχετικά με την απόκτηση του χαρακτήρα καταγωγής πρέπει να πληρούνται ανελλιπώς στα κράτη CARIFORUM ή στην ΕΕ. Η Αϊτή έχει υπογράψει, αλλά δεν έχει επικυρώσει ούτε εφαρμόζει προσωρινά τη ΣΟΕΣ. Σύμφωνα με το


text:
άρθρο 8 του πρωτοκόλλου I, το πλύσιμο, το σιδέρωμα ή πρεσάρισμα των κλωστοϋφαντουργικών ειδών, η επίθεση ή εκτύπωση σημάτων, ετικετών και λογοτύπων, η απλή τοποθέτηση σε σάκους, θήκες ή κουτιά, ή ο συνδυασμός δύο ή περισσότερων από αυτές τις εργασίες θεωρούνται ως ανεπαρκείς επεξεργασίες και μεταποιήσεις για την απόκτηση του χαρακτήρα του καταγόμενου προϊόντος. Επομένως, θα πρέπει να χορηγηθεί παρέκκλιση από τις διατάξεις του άρθρου 8 και του άρθρου 13 παράγραφος 1 του πρωτοκόλλου I για την απόκτηση του χαρακτήρα καταγωγής του τελικού προϊόντος προς εξαγωγή από τη Δομινικανή Δημοκρατία στην ΕΕ.
 (7)
 Η Δομινικανή Δημοκρατία έχει ζητήσει παρέκκλιση από τους κανόνες καταγωγής που καθορίζονται στο πρωτόκολλο I της ΣΟΕΣ CARIFORUM-ΕΕ όσον αφορά την εισαγωγή στην Ένωση 180 647 τεμαχίων ανδρικών ή παιδικών παντελονιών, κοντών παντελονιών που καλύπτουν και το γόνατο και κοντών παντελονιών (σορτς) από ύφασμα «denim» του κωδικού ΕΣ 6203.42, σύμφωνα με το άρθρο 39 παράγραφος 2 του εν λόγω πρωτοκόλλου. Το αίτημα βασίζεται στο γεγονός ότι ο κλάδος παραγωγής εξακολουθεί να βρίσκεται σε δύσκολη κατάσταση, επειδή η επεξεργασία και η μεταποίηση που διενεργούνται στη γειτονική Αϊτή έχει αντίκτυπο στην τήρηση των κανόνων καταγωγής που ορίζονται στη ΣΟΕΣ CARIFORUM-ΕΕ, της οποίας εκκρεμεί η επικύρωση από την Αϊτή. Αν η Δομινικανή Δημοκρατία δεν μπορεί να προμηθεύεται από την Αϊτή, θα επηρεαστεί σημαντικά η συνέχιση των εξαγωγών προς την ΕΕ από τον υφιστάμενο κλωστοϋφαντουργικό κλάδο της Δομινικανής Δημοκρατίας. Μια νέα παρέκκλιση θα συμβάλει στη συνέχιση της παραγωγής, στην ανάπτυξη της βιομηχανίας και στη διατήρηση της απασχόλησης στη Δομινικανή Δημοκρατία, καθώς και στην Αϊτή. Η επικύρωση της συμφωνίας από την Αϊτή θα παράσχει την επιχειρηματική σταθερότητα και τη μέγιστη προβλεψιμότητα που χρειάζονται οι ενδιαφερόμενοι.
 (8)
 Το αίτημα αφορά περίοδο δύο ετών. Δεδομένου ότι στην Αϊτή καταβάλλονται προσπάθειες για την επικύρωση της συμφωνίας εντός του 2017, η παρέκκλιση θα πρέπει να χορηγηθεί για περίοδο ενός έτους, έτσι ώστε η Δομινικανή Δημοκρατία να έχει περισσότερο χρόνο για να προετοιμαστεί προκειμένου να συμμορφωθεί με τους κανόνες για την απόκτηση χαρακτήρα καταγωγής και να διασφαλιστεί η προβλεψιμότητα για τις επιχειρήσεις, εν αναμονή της ολοκλήρωσης της διαδικασίας επικύρωσης από την Αϊτή. Η παρέκκλιση μπορεί να ανανεωθεί για άλλο ένα έτος, σε περίπτωση που δεν ολοκληρωθεί η διαδικασία επικύρωσης από την Αϊτή έως το τέλος του πρώτου έτους της παρέκκλισης.
 (9)
 Το αίτημα αφορά συνολικά 180 647 τεμάχια παντελονιών από ύφασμα «denim» που προβλέπεται να εξαχθούν προς την ΕΕ. Σύμφωνα με τις πληροφορίες που παρασχέθηκαν από τη Δομινικανή Δημοκρατία, οι εξαγωγές προϊόντων του κωδικού ΕΣ 6203.42 στο πλαίσιο της παρέκκλισης ανήλθαν σε 161 634 τεμάχια κατά την περίοδο από τον Μάρτιο του 2015 έως τον Μάρτιο του 2016. Οι ποσότητες που πρόκειται να κατανεμηθούν για το 2017 και το 2018 θα πρέπει να είναι συνεπείς με αυτή τη χρήση. Για να καταστεί δυνατή η αποτελεσματική και πλήρης αξιοποίηση της προβλεπόμενης ετήσιας ποσόστωσης των εξαγωγών, ενδείκνυται να προβλεφθούν 180 647 τεμάχια ετησίως, ποσότητα που ανταποκρίνεται στην ικανότητα του υφιστάμενου κλάδου να συνεχίσει τις εξαγωγές του προς την Ένωση.
 (10)
 Η ειδική επιτροπή CARIFORUM-ΕΕ για την τελωνειακή συνεργασία και


text:
τη διευκόλυνση των εμπορικών συναλλαγών θα πρέπει να χορηγήσει παρέκκλιση για την εισαγωγή στην Ένωση 180 647 τεμαχίων ανδρικών ή παιδικών παντελονιών, κοντών παντελονιών που καλύπτουν και το γόνατο και κοντών παντελονιών (σορτς) από ύφασμα «denim» του κωδικού ΕΣ ex ex 6203.42 (κωδικός ΣΟ 6203 42 31) για περίοδο ενός έτους από την ημερομηνία έκδοσης της παρούσας απόφασης.
 (11)
 Ο εκτελεστικός κανονισμός (ΕΕ) 2015/2447 της Επιτροπής (3) θεσπίζει κανόνες σχετικά με τη διαχείριση των δασμολογικών ποσοστώσεων. Οι εν λόγω κανόνες θα πρέπει να εφαρμόζονται στη διαχείριση της ποσότητας για την οποία χορηγείται η παρέκκλιση με την παρούσα απόφαση.
 (12)
 Για να καταστεί δυνατή η αποτελεσματική παρακολούθηση της εφαρμογής της παρέκκλισης, οι αρχές της Δομινικανής Δημοκρατίας θα πρέπει να κοινοποιούν τακτικά στην Επιτροπή αναλυτικά στοιχεία των εκδοθέντων πιστοποιητικών κυκλοφορίας εμπορευμάτων EUR.1,
 ΑΠΟΦΑΣΙΖΕΙ:
 Άρθρο 1
 Κατά παρέκκλιση από το πρωτόκολλο I της ΣΟΕΣ και σύμφωνα με το άρθρο 39 παράγραφος 2 του εν λόγω πρωτοκόλλου, ανδρικά ή παιδικά παντελόνια, κοντά παντελόνια που καλύπτουν και το γόνατο ή κοντά παντελόνια (σορτς) από ύφασμα «denim» του κωδικού ΕΣ ex ex 6203.42 (κωδικός ΣΟ 6203 42 31), τα οποία παράγονται από μη καταγόμενο ύφασμα των κωδικών ΕΣ 5209.42 και 5513.19 (κωδικοί ΣΟ 5209 42 00 και 5513 19 00) και κόβονται στη Δομινικανή Δημοκρατία, ράβονται εκτός του εδάφους των κρατών CARIFORUM και ακολούθως πλένονται, σιδερώνονται ή πρεσάρονται, υποβάλλονται σε επίθεση ή εκτύπωση σημάτων, ετικετών και λογοτύπων και συσκευάζονται στη Δομινικανή Δημοκρατία θεωρούνται ως προϊόντα καταγωγής Δομινικανής Δημοκρατίας σύμφωνα με τους όρους που προβλέπονται στα άρθρα 2 έως 5 της παρούσας απόφασης.
 Άρθρο 2
 Η παρέκκλιση που προβλέπεται στο άρθρο 1 ισχύει για ένα έτος για τα προϊόντα και τις ποσότητες που παρατίθενται στο παράρτημα της παρούσας απόφασης και έχουν δηλωθεί ότι τίθενται σε ελεύθερη κυκλοφορία στην ΕΕ από τη Δομινικανή Δημοκρατία κατά την περίοδο από τις 7 Ιουλίου 2017 έως τις 6 Ιουλίου 2018.
 Άρθρο 3
 Η διαχείριση των ποσοτήτων που καθορίζονται στο παράρτημα πραγματοποιείται σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447.
 Άρθρο 4
 Οι τελωνειακές αρχές της Δομινικανής Δημοκρατίας διεξάγουν ποσοτικούς ελέγχους στις εξαγωγές των προϊόντων που αναφέρονται στο άρθρο 1.
 Πριν από το τέλος του μήνα που έπεται κάθε τριμήνου, οι τελωνειακές αρχές της Δομινικανής Δημοκρατίας διαβιβάζουν στην Ευρωπαϊκή Επιτροπή, μέσω της γραμματείας της ειδικής επιτροπής για την τελωνειακή συνεργασία και τη διευκόλυνση των εμπορικών συναλλαγών, δήλωση των ποσοτήτων για τις οποίες έχουν εκδοθεί πιστοποιητικά κυκλοφορίας εμπορευμάτων EUR.1 κατ' εφαρμογή της παρούσας απόφασης, καθώς και τους αύξοντες αριθμούς των πιστοποιητικών αυτών.
 Άρθρο 5
 Στη θέση 7 των πιστοποιητικών κυκλοφορίας εμπορευμάτων EUR.1 που εκδίδονται δυνάμει της παρούσας απόφασης αναγράφεται μία από τις ακόλουθες ενδείξεις:
 —
 «Derogation — Decision No 1/2017 of the CARIFORUM-EU Special Committee on Customs Cooperation and Trade facilitation of 7 July 2017»,
 —
 «Dérogation — Décision n° 1/2017 du Comité spécial de coopération douanière et de facilitation des échanges CARIFORUM-UE du 7 juillet 2017»,
 —
 «Excepción — Decisión n° 1/2017 del Comité Especial CARIFORUM-UE de Cooperación Aduanera y Facilitación del Comercio del 7 de julio 2017».


text:
Άρθρο 6
 Σε περίπτωση που η ΕΕ διαπιστώσει, βάσει αντικειμενικών πληροφοριών, παρατυπίες ή απάτη ή επανειλημμένη αδυναμία τήρησης των υποχρεώσεων που προβλέπονται στο άρθρο 4 της παρούσας απόφασης, μπορεί να επιδιώξει την προσωρινή αναστολή της παρέκκλισης που αναφέρεται στο άρθρο 1, σύμφωνα με τη διαδικασία που προβλέπεται στο άρθρο 20 παράγραφοι 4 και 5 της ΣΟΕΣ CARIFORUM-ΕΕ.
 Άρθρο 7
 Η παρέκκλιση που προβλέπεται στο άρθρο 1 είναι δυνατό να ανανεωθεί για άλλο ένα έτος με απόφαση της επιτροπής, σε περίπτωση που δεν ολοκληρωθεί η διαδικασία επικύρωσης από την Αϊτή έως το τέλος του πρώτου έτους της παρέκκλισης, με την προϋπόθεση ότι το ενδιαφερόμενο κράτος CARIFORUM θα υποβάλει, τρεις μήνες πριν από τη λήξη της εν λόγω περιόδου, αποδεικτικά στοιχεία ότι εξακολουθεί να αδυνατεί να ανταποκριθεί στους όρους του πρωτοκόλλου I.
 Άρθρο 8
 Η παρούσα απόφαση αρχίζει να ισχύει στις 7 Ιουλίου 2017.
 Τζορτζτάουν και Βρυξέλλες, 7 Ιουλίου 2017.
 Percival MARIE
 Αντιπρόσωπος CARIFORUM
 εξ ονόματος των κρατών CARIFORUM
 Jean-Michel GRAVE
 Ευρωπαϊκή Επιτροπή
 εξ ονόματος της Ευρωπαϊκής Ένωσης
 (1) ΕΕ L 289 της 30.10.2008, σ. 3.
 (2) Απόφαση αριθ. 1/2015 της ειδικής επιτροπής CARIFORUM-ΕΕ για την τελωνειακή συνεργασία και τη διευκόλυνση των εμπορικών συναλλαγών, της 10ης Μαρτίου 2015, σχετικά με παρέκκλιση από τους κανόνες καταγωγής που καθορίζονται στο πρωτόκολλο I της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, προκειμένου να ληφθεί υπόψη η ιδιαίτερη κατάσταση της Δομινικανής Δημοκρατίας όσον αφορά ορισμένα κλωστοϋφαντουργικά προϊόντα [2015/600] (ΕΕ L 99 της 16.4.2015, σ. 34).
 (3) Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
 ΠΑΡΑΡΤΗΜΑ
 Αύξων αριθ.
 Κωδικός ΕΣ
 Κωδικός ΣΟ
 Περιγραφή εμπορευμάτων
 Περίοδος
 Ποσότητες
 (σε τεμάχια)
 09.1950
 Ex 6203.42
 6203 42 31
 Ανδρικά ή παιδικά παντελόνια, κοντά παντελόνια που καλύπτουν και το γόνατο και κοντά παντελόνια (σορτς) από ύφασμα «denim»
 7.7.2017 — 6.7.2018
 180 647


text:
 2.7.2020
 EL
 Επίσημη Εφημερίδα της Ευρωπαϊκής Ένωσης
 L 210/5
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 48/2019
 της 29ης Μαρτίου 2019
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ [2020/802]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2018/1079 της Επιτροπής, της 30ής Ιουλίου 2018, σχετικά με τη χορήγηση άδειας για τη χρήση παρασκευάσματος του Bacillus subtilis (DSM 28343) ως πρόσθετης ύλης ζωοτροφών για απογαλακτισμένα χοιρίδια (κάτοχος άδειας: Lactosan GmbH & Co. KG) (1) πρέπει να ενσωματωθεί στη συμφωνία για τον ΕΟΧ.
 (2)
 Ο εκτελεστικός κανονισμός (ΕΕ) 2018/1080 της Επιτροπής, της 30ής Ιουλίου 2018, σχετικά με την έγκριση του παρασκευάσματος Bacillus subtilis DSM 29784 ως πρόσθετης ύλης ζωοτροφών για μικρά είδη πουλερικών προς πάχυνση και μικρά είδη πουλερικών που εκτρέφονται για ωοπαραγωγή (κάτοχος της άδειας: Adisseo France SAS) (2) πρέπει να ενσωματωθεί στη συμφωνία για τον ΕΟΧ.
 (3)
 Ο εκτελεστικός κανονισμός (ΕΕ) 2018/1081 της Επιτροπής, της 30ής Ιουλίου 2018, σχετικά με την έγκριση του παρασκευάσματος Bacillus subtilis C-3102 (DSM 15544) ως πρόσθετης ύλης ζωοτροφών για χοίρους προς πάχυνση (κάτοχος της άδειας: Asahi Calpis Wellness Co. Ltd, που εκπροσωπείται από την Asahi Calpis Wellness Co. Ltd Europe Representative Office) (3) πρέπει να ενσωματωθεί στη συμφωνία για τον ΕΟΧ.
 (4)
 Ο εκτελεστικός κανονισμός (ΕΕ) 2018/1090 της Επιτροπής, της 31ης Ιουλίου 2018, σχετικά με τη χορήγηση άδειας για τη χρήση παρασκευάσματος ενδο-1,4-β-ξυλανάσης και ενδο-1,3(4) -β-γλυκανάσης που παράγεται από Komagataella pastoris (CBS 25376) και Komagataella pastoris (CBS 26469) ως πρόσθετης ύλης ζωοτροφών για κοτόπουλα προς πάχυνση, κοτόπουλα εκτρεφόμενα για ωοπαραγωγή, γαλοπούλες προς πάχυνση, όλα τα είδη πτηνών εκτρεφόμενα για ωοπαραγωγή ή αναπαραγωγή, απογαλακτισμένα χοιρίδια και μικρά είδη χοίρων (απογαλακτισμένα) (κάτοχος της άδειας: Kaesler Nutrition GmbH) (4) πρέπει να ενσωματωθεί στη συμφωνία για τον ΕΟΧ.
 (5)
 Η παρούσα απόφαση αφορά τη νομοθεσία σχετικά με τις ζωοτροφές. Η εν λόγω νομοθεσία δεν εφαρμόζεται στο Λιχτενστάιν, στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (6)
 Επομένως, το παράρτημα I της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 263 [εκτελεστικός κανονισμός (ΕΕ) 2018/1550 της Επιτροπής] του κεφαλαίου ΙΙ του παραρτήματος I της συμφωνίας για τον ΕΟΧ παρεμβάλλονται τα ακόλουθα σημεία:
 «264.
 32018 R 1079: Εκτελεστικός κανονισμός (ΕΕ) 2018/1079 της Επιτροπής, της 30ής Ιουλίου 2018, σχετικά με τη χορήγηση άδειας για τη χρήση παρασκευάσματος του Bacillus subtilis (DSM 28343) ως πρόσθετης ύλης ζωοτροφών για απογαλακτισμένα χοιρίδια (κάτοχος άδειας: Lactosan GmbH & Co. KG) (ΕΕ L 194 της 31.7.2018, σ. 131).
 265.
 32018 R 1080: Εκτελεστικός κανονισμός (ΕΕ) 2018/1080 της Επιτροπής, της 30ής Ιουλίου 2018, σχετικά με την έγκριση του παρασκευάσματος Bacillus subtilis DSM 29784 ως πρόσθετης


text:
ύλης ζωοτροφών για μικρά είδη πουλερικών προς πάχυνση και μικρά είδη πουλερικών που εκτρέφονται για ωοπαραγωγή (κάτοχος της άδειας: Adisseo France SAS) (ΕΕ L 194 της 31.7.2018, σ. 134).
 266.
 32018 R 1081: Εκτελεστικός κανονισμός (ΕΕ) 2018/1081 της Επιτροπής, της 30ής Ιουλίου 2018, σχετικά με την έγκριση του παρασκευάσματος Bacillus subtilis C-3102 (DSM 15544) ως πρόσθετης ύλης ζωοτροφών για χοίρους προς πάχυνση (κάτοχος της άδειας: Asahi Calpis Wellness Co. Ltd, που εκπροσωπείται από την Asahi Calpis Wellness Co. Ltd Europe Representative Office) (ΕΕ L 194 της 31.7.2018, σ. 137).
 267.
 32018 R 1090: Εκτελεστικός κανονισμός (ΕΕ) 2018/1090 της Επιτροπής, της 31ης Ιουλίου 2018, σχετικά με τη χορήγηση άδειας για τη χρήση παρασκευάσματος ενδο-1,4-β-ξυλανάσης και ενδο-1,3(4) -β-γλυκανάσης που παράγεται από Komagataella pastoris (CBS 25376) και Komagataella pastoris (CBS 26469) ως πρόσθετης ύλης ζωοτροφών για κοτόπουλα προς πάχυνση, κοτόπουλα εκτρεφόμενα για ωοπαραγωγή, γαλοπούλες προς πάχυνση, όλα τα είδη πτηνών εκτρεφόμενα για ωοπαραγωγή ή αναπαραγωγή, απογαλακτισμένα χοιρίδια και μικρά είδη χοίρων (απογαλακτισμένα) (κάτοχος της άδειας: Kaesler Nutrition GmbH) (ΕΕ L 195 της 1.8.2018, σ. 23).»
 Άρθρο 2
 Τα κείμενα των εκτελεστικών κανονισμών (ΕΕ) 2018/1079, (ΕΕ) 2018/1080, (ΕΕ) 2018/1081 και (ΕΕ) 2018/1090 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 30 Μαρτίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 29 Μαρτίου 2019.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 194 της 31.7.2018, σ. 131.
 (2) ΕΕ L 194 της 31.7.2018, σ. 134.
 (3) ΕΕ L 194 της 31.7.2018, σ. 137.
 (4) ΕΕ L 195 της 1.8.2018, σ. 23.
 (*1) Δεν έχουν αναφερθεί συνταγματικές απαιτήσεις.


text:
 12.12.2019
 EL
 Επίσημη Εφημερίδα της Ευρωπαϊκής Ένωσης
 L 323/37
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 19/2018
 της 9ης Φεβρουαρίου 2018
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2019/2055]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 2016/425 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τα μέσα ατομικής προστασίας και για την κατάργηση της οδηγίας 89/686/ΕΚ του Συμβουλίου (1) πρέπει να ενσωματωθεί στη συμφωνία για τον ΕΟΧ.
 (2)
 Ο κανονισμός (ΕΕ) αριθ. 2016/425 καταργεί, με ισχύ από τις 21 Απριλίου 2018, την οδηγία 89/686/ΕΟΚ του Συμβουλίου (2), η οποία έχει ενσωματωθεί στη συμφωνία για τον ΕΟΧ και η οποία πρέπει συνεπώς να διαγραφεί από τη συμφωνία για τον ΕΟΧ με ισχύ από τις 21 Απριλίου 2018.
 (3)
 Επομένως, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο XXII του παραρτήματος II της συμφωνίας για τον ΕΟΧ τροποποιείται ως εξής:
 1.
 Μετά από το σημείο 1 (οδηγία 89/686/ΕΟΚ του Συμβουλίου) παρεμβάλλεται το ακόλουθο σημείο:
 «2.
 32016 R 0425: Κανονισμός (ΕΕ) 2016/425 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τα μέσα ατομικής προστασίας και για την κατάργηση της οδηγίας 89/686/ΕΟΚ του Συμβουλίου (ΕΕ L 81 της 31.3.2016, σ. 51).»
 2.
 Το κείμενο του σημείου 1 (οδηγία 89/686/ΕΟΚ του Συμβουλίου) διαγράφεται με ισχύ από τις 21 Απριλίου 2018.
 Άρθρο 2
 Τα κείμενα του κανονισμού (ΕΕ) 2016/425 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 10 Φεβρουαρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 9 Φεβρουαρίου 2018.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 81 της 31.3.2016, σ. 51.
 (2) ΕΕ L 399 της 30.12.1989, σ 18.
 (*1) Δεν έχουν αναφερθεί συνταγματικές απαιτήσεις.


text:
 30.1.2020
 EL
 Επίσημη Εφημερίδα της Ευρωπαϊκής Ένωσης
 L 26/73
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 74/2018
 της 23ης Μαρτίου 2018
 για την τροποποίηση του παραρτήματος XX (Περιβάλλον) της συμφωνίας για τον ΕΟΧ [2020/91]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2016/1928 της Επιτροπής, της 4ης Νοεμβρίου 2016, για τον προσδιορισμό του μεταφερόμενου φορτίου για κατηγορίες πλοίων που δεν είναι επιβατηγά, ro-ro και πλοία μεταφοράς εμπορευματοκιβωτίων, σύμφωνα με τον κανονισμό (ΕΕ) 2015/757 του Ευρωπαϊκού Κοινοβουλίου και του Συμβουλίου για την παρακολούθηση, την υποβολή εκθέσεων και επαλήθευση των εκπομπών διοξειδίου του άνθρακα από θαλάσσιες μεταφορές (1) πρέπει να ενσωματωθεί στη συμφωνία για τον ΕΟΧ.
 (2)
 Επομένως, το παράρτημα XX της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 21ακγβ [εκτελεστικός κανονισμός (ΕΕ) 2016/1927 της Επιτροπής] του παραρτήματος XX της συμφωνίας για τον ΕΟΧ, παρεμβάλλεται το ακόλουθο σημείο:
 «21ακγγ.
 32016 R 1928: Εκτελεστικός κανονισμός (ΕΕ) 2016/1928 της Επιτροπής, της 4ης Νοεμβρίου 2016, για τον προσδιορισμό του μεταφερόμενου φορτίου για κατηγορίες πλοίων που δεν είναι επιβατηγά, ro-ro και πλοία μεταφοράς εμπορευματοκιβωτίων, σύμφωνα με τον κανονισμό (ΕΕ) 2015/757 του Ευρωπαϊκού Κοινοβουλίου και του Συμβουλίου για την παρακολούθηση, την υποβολή εκθέσεων και επαλήθευση των εκπομπών διοξειδίου του άνθρακα από θαλάσσιες μεταφορές (ΕΕ L 299 της 5.11.2016, σ. 22).»
 Άρθρο 2
 Τα κείμενα του εκτελεστικού κανονισμού (ΕΕ) 2016/1928 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 24 Μαρτίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 23 Μαρτίου 2018.
 Για τη Μεικτή Επιτροπή του ΕΟΧ
 O Πρόεδρος
 Claude MAERTEN
 (1) ΕΕ L 299 της 5.11.2016, σ. 22.
 (*1) Δεν έχουν αναφερθεί συνταγματικές απαιτήσεις.


text:
 30.6.2010
 EL
 Επίσημη Εφημερίδα της Ευρωπαϊκής Ένωσης
 L 164/181
 Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλαδή του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 116 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες τεχνικές προδιαγραφές σχετικά με την προστασία των μηχανοκίνητων οχημάτων από μη εξουσιοδοτημένη χρήση
 Ενσωματώνει όλο το έγκυρο κείμενο έως το:
 Συμπλήρωμα 2 στην αρχική έκδοση του κανονισμού – Ημερομηνία έναρξης ισχύος: 15 Οκτωβρίου 2008
 ΠΙΝΑΚΑΣ ΠΕΡΙΕΧΟΜΕΝΩΝ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί: Γενικά
 3.
 Αίτηση έγκρισης
 4.
 Έγκριση
 5.
 ΜΕΡΟΣ I: ΕΓΚΡΙΣΗ ΟΧΗΜΑΤΩΝ ΚΑΤΗΓΟΡΙΑΣ Μ1 ΚΑΙ Ν1 ΟΣΟΝ ΑΦΟΡΑ ΤΙΣ ΔΙΑΤΑΞΕΙΣ ΠΡΟΣΤΑΣΙΑΣ ΑΠΟ ΤΗΝ ΠΑΡΑΝΟΜΗ ΧΡΗΣΗ
 5.1.
 Ορισμοί
 5.2.
 Γενικές προδιαγραφές
 5.3.
 Ειδικές προδιαγραφές
 5.4.
 Ηλεκτρομηχανικές και ηλεκτρονικές διατάξεις προστασίας από μη εξουσιοδοτημένη χρήση
 6.
 ΜΕΡΟΣ II: ΕΓΚΡΙΣΗ ΣΥΣΤΗΜΑΤΩΝ ΣΥΝΑΓΕΡΜΟΥ ΟΧΗΜΑΤΟΣ
 6.1.
 Ορισμοί
 6.2.
 Γενικές προδιαγραφές
 6.3.
 Ειδικές προδιαγραφές
 6.4.
 Παράμετροι λειτουργίας και συνθήκες δοκιμής
 6.5.
 Οδηγίες
 7.
 ΜΕΡΟΣ III: ΕΓΚΡΙΣΗ ΟΧΗΜΑΤΟΣ ΟΣΟΝ ΑΦΟΡΑ ΣΤΟ ΣΥΣΤΗΜΑ ΣΥΝΑΓΕΡΜΟΥ
 7.1.
 Ορισμοί
 7.2.
 Γενικές προδιαγραφές
 7.3.
 Ειδικές προδιαγραφές
 7.4.
 Συνθήκες δοκιμής
 7.5.
 Οδηγίες
 8.
 ΜΕΡΟΣ IV: ΕΓΚΡΙΣΗ ΣΥΣΤΗΜΑΤΩΝ ΑΚΙΝΗΤΟΠΟΙΗΣΗΣ ΚΑΙ ΕΓΚΡΙΣΗ ΤΥΠΟΥ ΟΧΗΜΑΤΟΣ ΟΣΟΝ ΑΦΟΡΑ ΣΤΟ ΣΥΣΤΗΜΑ ΑΚΙΝΗΤΟΠΟΙΗΣΗΣ ΤΟΥ
 8.1.
 Ορισμοί
 8.2.
 Γενικές προδιαγραφές
 8.3.
 Ειδικές προδιαγραφές
 8.4.
 Παράμετροι λειτουργίας και συνθήκες δοκιμής
 8.5.
 Οδηγίες
 9.
 Τροποποίηση τύπου και επέκταση έγκρισης
 10.
 Διαδικασίες συμμόρφωσης της παραγωγής
 11.
 Κυρώσεις για μη συμμόρφωση της παραγωγής
 12.
 Οριστική παύση της παραγωγής
 13.
 Μεταβατικές διατάξεις
 14.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, και των διοικητικών υπηρεσιών
 ΠΑΡΑΡΤΗΜΑΤΑ
 Παράρτημα 1 —
 Πληροφοριακό έγγραφο:
 Μέρος 1:
 σύμφωνα με τις παραγράφους 5, 7 και 8 κατά περίπτωση, του κανονισμού αριθ. 116 σχετικά με την έγκριση τύπου OEE συστήματος για τύπο οχήματος όσον αφορά στις διατάξεις προστασίας από μη εξουσιοδοτημένη χρήση
 Μέρος 2:
 σύμφωνα με την παράγραφο 6 του κανονισμού αριθ. 116 σχετικά με την έγκριση τύπου OEE στοιχείου για σύστημα συναγερμού
 Μέρος 3:
 σύμφωνα με την παράγραφο 8 του κανονισμού αριθ. 116 σχετικά με την έγκριση τύπου OEE στοιχείου για σύστημα ακινητοποίησης
 Παράρτημα 2 —
 Κοινοποίηση σχετικά με τη χορήγηση, επέκταση, απόρριψη, ανάκληση έγκρισης και με οριστική διακοπή παραγωγής:
 Μέρος 1:
 τύπου οχήματος όσον αφορά στις διατάξεις προστασίας από μη εξουσιοδοτημένη χρήση δυνάμει του κανονισμού αριθ. 116
 Μέρος 2:
 τύπου στοιχείου όπως το σύστημα συναγερμού δυνάμει του κανονισμού αριθ. 116
 Μέρος 3:
 τύπου στοιχείου όπως το σύστημα ακινητοποίησης δυνάμει του κανονισμού αριθ. 116
 Παράρτημα 3 —
 Ρυθμίσεις για τα σήματα έγκρισης
 Παράρτημα 4 —
 Μέρος 1
 :
 Διαδικασία δοκιμής πρόκλησης φθοράς για διατάξεις προστασίας από μη εξουσιοδοτημένη χρήση οι οποίες επενεργούν στο σύστημα διεύθυνσης
 Μέρος 2
 :
 Διαδικασία δοκιμής για διατάξεις προστασίας από μη εξουσιοδοτημένη χρήση οι οποίες επενεργούν στο σύστημα διεύθυνσης με διάταξη περιορισμού της ροπής στρέψεως
 Παράρτημα 5 —
 (Δεσμευμένο)
 Παράρτημα 6 —
 Υπόδειγμα πιστοποιητικού συμμόρφωσης
 Παράρτημα 7 —
 Υπόδειγμα πιστοποιητικού τοποθέτησης
 Παράρτημα


text:
8 —
 Δοκιμή συστημάτων προστασίας θαλάμου επιβατών
 Παράρτημα 9 —
 Ηλεκτρομαγνητική συμβατότητα
 Παράρτημα 10 —
 Προδιαγραφές μηχανικών κλείθρων
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται στα ακόλουθα:
 1.1.
 ΜΕΡΟΣ I – Έγκριση οχημάτων κατηγορίας Μ1 και Ν1 (1) στις διατάξεις προστασίας από μη εξουσιοδοτημένη χρήση.
 1.2.
 ΜΕΡΟΣ II – Έγκριση συστημάτων συναγερμού οχημάτων τα οποία προορίζονται για μόνιμη εγκατάσταση σε οχήματα κατηγορίας Μ1 και κατηγορίας Ν1 με μέγιστη μάζα έως και 2 τόνους (1).
 1.3.
 ΜΕΡΟΣ III - Έγκριση οχημάτων κατηγορίας Μ1 και κατηγορίας Ν1 με μέγιστη μάζα έως και 2 τόνους, όσον αφορά στο (στα) σύστημα (-τα) συναγερμού (2).
 1.4.
 ΜΕΡΟΣ IV - Έγκριση συστημάτων ακινητοποίησης και οχημάτων κατηγορίας Μ1 και κατηγορίας Ν1 με μέγιστη μάζα έως και 2 τόνους όσον αφορά στα συστήματα ακινητοποίησης (1)
 (2).
 1.5.
 Η εγκατάσταση των διατάξεων που ορίζονται στο μέρος Ι σε οχήματα άλλων κατηγοριών είναι προαιρετική. Ωστόσο, οι τοποθετούμενες διατάξεις πρέπει να συμμορφώνονται με όλες τις συναφείς διατάξεις του παρόντος κανονισμού.
 1.6.
 Η εγκατάσταση των διατάξεων που ορίζονται στα μέρη ΙΙΙ και IV σε οχήματα άλλων κατηγοριών ή σε οχήματα κατηγορίας Ν1 με μέγιστη μάζα άνω των 2 τόνων είναι προαιρετική. Ωστόσο, οι τοποθετούμενες διατάξεις πρέπει να συμμορφώνονται με όλες τις συναφείς διατάξεις του παρόντος κανονισμού.
 1.7.
 Ύστερα από αίτημα του κατασκευαστή, τα συμβαλλόμενα μέρη δύνανται να χορηγήσουν εγκρίσεις σύμφωνα με τα μέρη I έως IV σε οχήματα άλλων κατηγοριών και σε διατάξεις που προορίζονται για τοποθέτηση στα εν λόγω οχήματα.
 1.8.
 Κατά την εφαρμογή του παρόντος κανονισμού, τα συμβαλλόμενα μέρη θα δηλώσουν ποια μέρη του κανονισμού σκοπεύουν να καταστήσουν υποχρεωτικά στην επικράτειά τους για κάθε κατηγορία οχημάτων (3).
 2. ΟΡΙΣΜΟΙ: ΓΕΝΙΚΑ
 2.1.
 Ως «κατασκευαστής» ορίζεται το πρόσωπο ή ο φορέας που είναι υπεύθυνος έναντι της αρμόδιας για την έγκριση αρχής για όλες τις πτυχές της διαδικασίας έγκρισης τύπου και για τη διασφάλιση της συμμόρφωσης παραγωγής. Δεν είναι απαραίτητο το συγκεκριμένο πρόσωπο ή φορέας να εμπλέκεται άμεσα σε όλα τα στάδια κατασκευής του οχήματος, συστήματος, κατασκευαστικού στοιχείου ή αυτόνομης τεχνικής μονάδας που υποβάλλεται στη διαδικασία έγκρισης.
 3. ΑΙΤΗΣΗ ΓΙΑ ΕΓΚΡΙΣΗ
 3.1.
 Η αίτηση έγκρισης ενός τύπου οχήματος ή κατασκευαστικού στοιχείου βάσει του παρόντος κανονισμού υποβάλλεται από τον κατασκευαστή.
 3.2.
 Πρέπει να συνοδεύεται από έγγραφο ενημέρωσης σύμφωνα με το πρότυπο του παραρτήματος 1, μέρος 1, 2 και 3 κατά περίπτωση.
 3.3.
 Όχημα (οχήματα)/κατασκευαστικό στοιχείο (στοιχεία) αντιπροσωπευτικά του προς έγκριση τύπου υποβάλλονται στην τεχνική υπηρεσία που είναι αρμόδια για τη διενέργεια των δοκιμών έγκρισης.
 4. ΕΓΚΡΙΣΗ
 4.1.
 Αν ο τύπος που υποβάλλεται προς έγκριση βάσει του παρόντος κανονισμού πληροί τις απαιτήσεις του συναφούς μέρους (μερών) του παρόντος κανονισμού, χορηγείται έγκριση για τον συγκεκριμένο τύπο.
 4.2.
 Ένας αριθμός έγκρισης αποδίδεται σε κάθε τύπο που εγκρίνεται. Τα δύο πρώτα ψηφία του (επί του παρόντος 00, σύμφωνα με τον κανονισμό στην αρχική μορφή του) παραπέμπουν στη σειρά τροποποιήσεων στην οποία περιέχεται η πιο πρόσφατη [σημαντική] τεχνική τροποποίηση του κανονισμού κατά την έκδοση της έγκρισης. Απαγορεύεται το ίδιο συμβαλλόμενο μέρος να αποδώσει τον ίδιο αριθμό σε άλλο τύπο οχήματος ή κατασκευαστικού στοιχείου βάσει του παρόντος κανονισμού.
 4.3.
 Η


text:
κοινοποίηση της έγκρισης ή της επέκτασης της έγκρισης τύπου σύμφωνα με τον παρόντα κανονισμό αποστέλλεται στα συμβαλλόμενα μέρη της συμφωνίας που εφαρμόζουν τον παρόντα κανονισμό με έντυπο που έχει ως βάση το υπόδειγμα του παραρτήματος 2, μέρος 1, 2 ή 3, κατά περίπτωση.
 4.4.
 Σε κάθε όχημα ή κατασκευαστικό στοιχείο που ανήκει στον εγκεκριμένο βάσει του παρόντος κανονισμού τύπο, τοποθετείται, σε σημείο εμφανές και εύκολα προσπελάσιμο το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
 4.4.1.
 έναν κύκλο που περικλείει το γράμμα «E» και ακολουθείται από τον διακριτικό αριθμό της χώρας που χορήγησε την έγκριση (4), και
 4.4.2.
 τον αριθμό του παρόντος κανονισμού, που ακολουθείται από το γράμμα «R», μια παύλα και τον αριθμό έγκρισης, δεξιά του κύκλου που αναφέρεται στην παράγραφο 4.4.1, και
 4.4.3.
 ένα πρόσθετο σύμβολο.
 4.4.3.1.
 «A» για τα συστήματα συναγερμού (μέρος II)·
 4.4.3.2.
 «I» για τα συστήματα ακινητοποίησης (μέρος IV)·
 4.4.3.3.
 «AI» για το συνδυασμό συστήματος συναγερμού και συστήματος ακινητοποίησης·
 4.4.3.4.
 «L» για τις περιπτώσεις έγκρισης οχημάτων όσον αφορά στις διατάξεις προστασίας από μη εξουσιοδοτημένη χρήση (μέρος Ι)·
 4.4.3.5.
 «LA» για τις περιπτώσεις έγκρισης οχημάτων όσον αφορά στις διατάξεις προστασίας από μη εξουσιοδοτημένη χρήση (μέρος Ι) σε συνδυασμό με σύστημα συναγερμού·
 4.4.3.6.
 «LI» για τις περιπτώσεις έγκρισης οχημάτων όσον αφορά στις διατάξεις προστασίας από μη εξουσιοδοτημένη χρήση (μέρος Ι) σε συνδυασμό με σύστημα ακινητοποίησης·
 4.4.3.7.
 «LAI» για τις περιπτώσεις έγκρισης οχημάτων όσον αφορά στις διατάξεις προστασίας από μη εξουσιοδοτημένη χρήση (μέρος Ι) σε συνδυασμό με σύστημα συναγερμού και σύστημα ακινητοποίησης.
 4.5.
 Αν ένας τύπος συμμορφώνεται με τύπο οχήματος που έχει εγκριθεί, βάσει ενός ή περισσότερων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν είναι αναγκαίο να επαναλαμβάνεται το σύμβολο που ορίζεται στην παράγραφο 4.4.1. Στην περίπτωση αυτή, ο κανονισμός βάσει του οποίου χορηγήθηκε έγκριση στη χώρα που χορήγησε έγκριση δυνάμει του παρόντος κανονισμού τίθεται σε κάθετες στήλες στα δεξιά του συμβόλου που ορίζεται στην παράγραφο 4.4.1.
 4.6.
 Το σήμα έγκρισης πρέπει να είναι ευανάγνωστο και ανεξίτηλο.
 4.7.
 Στα οχήματα, το σήμα έγκρισης τοποθετείται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
 4.8.
 Σε κατασκευαστικά στοιχεία που εγκρίνονται ξεχωριστά ως συστήματα συναγερμού ή συστήματα ακινητοποίησης ή και τα δύο, το σήμα έγκρισης τοποθετείται από τον κατασκευαστή στο κύριο στοιχείο(-α) της συσκευής.
 4.9.
 Το παράρτημα 3 του παρόντος κανονισμού περιλαμβάνει παραδείγματα διατάξεων σημάτων έγκρισης.
 4.10.
 Ως εναλλακτική λύση στο σήμα έγκρισης που περιγράφεται ανωτέρω στην παράγραφο 4.4, θα εκδίδεται πιστοποιητικό συμμόρφωσης για κάθε σύστημα συναγερμού οχήματος και σύστημα ακινητοποίησης που διατίθεται προς πώληση.
 Όταν ένας κατασκευαστής ΣΣΟ ή/και συστημάτων ακινητοποίησης υποβάλλει ένα εγκεκριμένο σύστημα συναγερμού οχήματος χωρίς επισήμανση ή/και σύστημα ακινητοποίησης σε έναν κατασκευαστή οχημάτων, για να το εγκαταστήσει ο εν λόγω κατασκευαστής ως αυθεντικό εξοπλισμό σε ένα μοντέλο ή σε σειρά μοντέλων οχημάτων, ο κατασκευαστής ΣΣΟ ή/και συστημάτων ακινητοποίησης παραδίδει στον κατασκευαστή των οχημάτων έναν επαρκή αριθμό αντιγράφων του πιστοποιητικού συμμόρφωσης προκειμένου να μπορέσει ο τελευταίος να λάβει έγκριση οχήματος σύμφωνα με τα μέρη ΙΙ, ΙΙΙ και IV, κατά περίπτωση,


text:
του παρόντος κανονισμού.
 Αν το ΣΣΟ ή το σύστημα ακινητοποίησης αποτελείται από διακριτά κατασκευαστικά στοιχεία, τα κύρια στοιχεία πρέπει να φέρουν σήμα αναφοράς και το πιστοποιητικό συμμόρφωσης να περιέχει κατάλογο των εν λόγω σημάτων αναφοράς.
 Το παράρτημα 6 του παρόντος κανονισμού περιέχει υπόδειγμα του πιστοποιητικού συμμόρφωσης.
 5. ΜΕΡΟΣ I: ΕΓΚΡΙΣΗ ΟΧΗΜΑΤΩΝ ΚΑΤΗΓΟΡΙΑΣ Μ1 ΚΑΙ Ν1 ΟΣΟΝ ΑΦΟΡΑ ΤΙΣ ΔΙΑΤΑΞΕΙΣ ΠΡΟΣΤΑΣΙΑΣ ΑΠΟ ΠΑΡΑΝΟΜΗ ΧΡΗΣΗ
 5.1. ΟΡΙΣΜΟΙ
 Για τους σκοπούς του μέρους Ι του παρόντος κανονισμού,
 5.1.1.
 ως «τύπος οχήματος» ορίζεται μια κατηγορία μηχανοκίνητων οχημάτων που δεν παρουσιάζουν μεταξύ τους ουσιαστικές διαφορές ως προς:
 5.1.1.1.
 την ένδειξη τύπου του κατασκευαστή,
 5.1.1.2.
 τη διευθέτηση και τον σχεδιασμό του κατασκευαστικού στοιχείου ή των κατασκευαστικών στοιχείων του οχήματος στα οποία επενεργεί η διάταξη προστασίας από μη εξουσιοδοτημένη χρήση,
 5.1.1.3.
 ο τύπος της διάταξης προστασίας από μη εξουσιοδοτημένη χρήση.
 5.1.2.
 Ως «διάταξη προστασίας από μη εξουσιοδοτημένη χρήση» ορίζεται ένα σύστημα που σκοπό έχει να εμποδίσει την παράνομη θέση του κινητήρα σε λειτουργία με συνήθη μέσα ή τη χρήση άλλης σημαντικής κινητήριας πηγής του οχήματος, σε συνδυασμό με μία τουλάχιστον διάταξη που να επιτρέπει:
 α)
 τη μανδάλωση του συστήματος διεύθυνσης,
 β)
 τη μανδάλωση του συστήματος μετάδοσης,
 γ)
 τη μανδάλωση του χειριστηρίου αλλαγής ταχυτήτων ή
 δ)
 τη μανδάλωση του συστήματος πέδησης.
 Στην περίπτωση των συστημάτων που επιτρέπουν τη μανδάλωση του συστήματος πέδησης, η απενεργοποίηση της διάταξης δεν θα απασφαλίζει αυτόματα τα φρένα χωρίς τη θέληση του οδηγού.
 5.1.3.
 Ως «σύστημα διεύθυνσης» ορίζεται το χειριστήριο διεύθυνσης, η κολόνα διεύθυνσης και τα προσαρτημένα σε αυτήν στοιχεία επένδυσης, ο άξονας διεύθυνσης, το κιβώτιο διεύθυνσης και όλα τα λοιπά στοιχεία που επηρεάζουν απ’ ευθείας την αποτελεσματικότητα της διάταξης προστασίας.
 5.1.4.
 Ως «συνδυασμός» ορίζεται μία από τις παραλλαγές του συστήματος μανδάλωσης, η οποία είναι σχεδιασμένη και κατασκευασμένη έτσι ώστε, όταν ενεργοποιείται σωστά, να θέτει σε λειτουργία το εν λόγω σύστημα μανδάλωσης.
 5.1.5.
 Ως «κλειδί» ορίζεται οιαδήποτε διάταξη που είναι σχεδιασμένη και κατασκευασμένη για να παρέχει έναν τρόπο λειτουργίας του συστήματος μανδάλωσης, το οποίο με τη σειρά του είναι σχεδιασμένο και κατασκευασμένο για να λειτουργεί μόνο με αυτή τη διάταξη.
 5.1.6.
 Ως «μεταβαλλόμενος κωδικός» ορίζεται ένας ηλεκτρονικός κωδικός αποτελούμενος από διάφορα στοιχεία, ο συνδυασμός των οποίων αλλάζει μετά από κάθε χειρισμό του πομπού.
 5.2. ΓΕΝΙΚΕΣ ΠΡΟΔΙΑΓΡΑΦΕΣ
 5.2.1.
 Η διάταξη προστασίας από μη εξουσιοδοτημένη χρήση πρέπει να είναι έτσι σχεδιασμένη ώστε να απαιτείται απενεργοποίησή της προκειμένου:
 5.2.1.1.
 να μπορεί να τεθεί σε λειτουργία ο κινητήρας με το κανονικό χειριστήριο και
 5.2.1.2.
 να μπορεί να διευθυνθεί, να οδηγηθεί ή να κινηθεί το όχημα με ίδια μέσα.
 5.2.1.3.
 Η απαίτηση της παραγράφου 5.2.1 μπορεί να επιτευχθεί ταυτόχρονα ή πριν από τις ενέργειες που περιγράφονται στις παραγράφους 5.2.1.1 και 5.2.1.2.
 5.2.2.
 Οι απαιτήσεις της παραγράφου 5.2.1 πρέπει να πληρούνται με χρήση ενός και μόνου κλειδιού.
 5.2.3.
 Εκτός από την περίπτωση του σημείου 5.3.1.5, τα συστήματα που ενεργοποιούνται με την εισαγωγή κλειδιού στο κλείθρο πρέπει να είναι σχεδιασμένα έτσι ώστε να μην επιτρέπουν την απόσυρση του κλειδιού πριν ενεργοποιηθεί ή οπλιστεί η διάταξη προστασίας που αναφέρεται στο σημείο 5.2.1.
 5.2.4.
 Η διάταξη προστασίας που αναφέρεται στο σημείο 5.2.1 ανωτέρω,


text:
και τα κατασκευαστικά στοιχεία του οχήματος στα οποία επενεργεί πρέπει να είναι σχεδιασμένα έτσι ώστε το εν λόγω σύστημα να μην μπορεί να ανοιχθεί, να εξουδετερωθεί ή να καταστραφεί γρήγορα και διακριτικά, π.χ. με φθηνά, συνηθέστατα και εύκολα αποκρυβόμενα εργαλεία, όργανα ή ιδιοκατασκευάσματα ευρέως διαδεδομένα.
 5.2.5.
 Η διάταξη προστασίας πρέπει να αποτελεί μέρος του εκ κατασκευής εξοπλισμού του οχήματος (δηλαδή πρέπει να τοποθετείται από τον κατασκευαστή πριν την πρώτη λιανική πώληση). Πρέπει να συναρμολογείται έτσι ώστε, όταν είναι στη θέση μανδάλωσης, να μπορεί να αποσυναρμολογηθεί μόνον με ειδικά εργαλεία, ακόμη και μετά την αφαίρεση του κιβωτίου μέσα στο οποίο είναι στερεωμένο. Εάν η αφαίρεση ορισμένων κοχλιών επιτρέπει την εξουδετέρωση της διάταξης προστασίας, πρέπει να είναι αδύνατη η αφαίρεσή τους, ειδάλλως οι κοχλίες αυτοί πρέπει να καλύπτονται από στοιχεία της προστατευτικής διάταξης όταν η διάταξη είναι μανδαλωμένη.
 5.2.6.
 Οι μηχανικές διατάξεις μανδάλωσης πρέπει να προσφέρουν τουλάχιστον 1 000 διαφορετικούς συνδυασμούς ή αριθμό συνδυασμών ίσο προς τον ετήσιο αριθμό κατασκευαζόμενων οχημάτων εφόσον αυτός ο αριθμός είναι κατώτερος των 1 000. Στα οχήματα ιδίου τύπου, η συχνότητα κάθε χρησιμοποιούμενου συνδυασμού πρέπει να είναι της τάξεως του 1 προς 1 000.
 5.2.7.
 Τα ηλεκτρικά/ηλεκτρονικά συστήματα μανδάλωσης, π.χ. τα τηλεχειριστήρια, πρέπει να έχουν τουλάχιστον 50 000 παραλλαγές και ενσωματωμένους μεταβαλλόμενους κωδικούς ή/και ελάχιστο χρόνο παρέλευσης δέκα ημερών, δηλαδή 5 000 το μέγιστον παραλλαγές ανά 24 ώρες για τουλάχιστον 50 000 παραλλαγές.
 5.2.8.
 Όσον αφορά τη φύση της διάταξης προστασίας από μη εξουσιοδοτημένη χρήση, θα ισχύει η παράγραφος 5.2.6 ή η παράγραφος 5.2.7.
 5.2.9.
 Ο κωδικός του κλειδιού και του κλείθρου δεν πρέπει να είναι εμφανής.
 5.2.10.
 Το κλείθρο πρέπει να είναι σχεδιασμένο, κατασκευασμένο και τοποθετημένο έτσι ώστε μόνον η χρήση του αντίστοιχου κλειδιού να επιτρέπει την περιστροφή του βικίου, για την απομανδάλωση της διάταξης, ασκώντας ροπή κάτω των 2,45 Nm και
 5.2.10.1.
 στα βικία με περόνες, να μην υπάρχουν άνω των δύο παρακείμενων ταυτόσημων αυλάκων, οι οποίοι να λειτουργούν προς την ίδια κατεύθυνση, και να μην υπάρχουν άνω του 60 % ταυτόσημοι αύλακες στο ίδιο κλείθρο·
 5.2.10.2.
 στα βικία με δίσκους, να μην υπάρχουν άνω των δύο ταυτόσημων παρακείμενων αυλάκων, οι οποίοι να λειτουργούν προς την ίδια κατεύθυνση, και να μην υπάρχουν άνω του 50 % ταυτόσημοι αύλακες στο ίδιο κλείθρο.
 5.2.11.
 Οι προστατευτικές διατάξεις πρέπει να είναι έτσι κατασκευασμένες ώστε να αποκλείεται κάθε κίνδυνος τυχαίας εμπλοκής όταν το όχημα κινείται και, ιδίως, να αποκλείεται οιαδήποτε εμπλοκή ικανή να θέσει σε κίνδυνο την ασφάλεια.
 5.2.11.1.
 Δεν πρέπει να είναι δυνατή η ενεργοποίηση των διατάξεων προστασίας από μη εξουσιοδοτημένη χρήση, παρά μόνο αν τεθούν προηγουμένως τα χειριστήρια του κινητήρα στη θέση στάσης και στη συνέχεια πραγματοποιηθεί μια ενέργεια που δεν αποτελεί αδιάλειπτη συνέχεια της διακοπής του κινητήρα ή μόνο αν τεθούν πρώτα τα χειριστήρια του κινητήρα στη θέση στάσης και το όχημα είναι ακίνητο με ενεργοποιημένη την πέδη στάθμευσης ή η ταχύτητα του οχήματος δεν υπερβαίνει τα 4 km/h.
 5.2.11.2.
 Όταν οι διατάξεις προστασίας τίθενται σε λειτουργία με απόσυρση του κλειδιού, πρέπει να ενεργοποιούνται μόνον εφόσον το κλειδί έχει αποσυρθεί κατά τουλάχιστον 2 mm ή πρέπει


text:
να διαθέτουν μηχανισμό ασφαλείας, ο οποίος να εμποδίζει την τυχαία ή μερική απόσυρση του κλειδιού.
 5.2.11.3.
 Οι παράγραφοι 5.2.10, 5.2.10.1 ή 5.2.10.2, και 5.2.11.2 ισχύουν μόνο για διατάξεις που περιλαμβάνουν μηχανικά κλειδιά.
 5.2.12.
 Η μανδάλωση ή η απομανδάλωση της διάταξης προστασίας μπορεί να ενεργοποιείται με σερβομηχανισμό. Η διάταξη προστασίας διατηρείται στη θέση λειτουργίας μόνον με μηχανικά μέσα.
 5.2.13.
 Φυσιολογικά πρέπει να είναι αδύνατον να τεθεί σε λειτουργία ο κινητήρας του οχήματος, εφόσον η διάταξη προστασίας παραμένει ενεργοποιημένη.
 5.2.14.
 Οι διατάξεις προστασίας από μη εξουσιοδοτημένη χρήση που εμποδίζουν την αποσύσφιξη της πέδης του οχήματος, επιτρέπονται μόνο όταν τα ενεργά στοιχεία του συστήματος πέδης διατηρούνται σε ασφαλισμένη θέση μέσω μιας καθαρά μηχανικής διάταξης. Στην περίπτωση αυτή, δεν ισχύουν οι προδιαγραφές που ορίζονται στην παράγραφο 5.2.13.
 5.2.15.
 Όταν το σύστημα προστασίας διαθέτει διάταξη προειδοποίησης του οδηγού, η διάταξη αυτή πρέπει να τίθεται σε λειτουργία όταν ανοίγεται η θύρα του οδηγού, εκτός εάν η διάταξη προστασίας δεν έχει οπλιστεί και το κλειδί έχει αφαιρεθεί.
 5.3. ΕΙΔΙΚΕΣ ΠΡΟΔΙΑΓΡΑΦΕΣ
 Εκτός από τις γενικές προδιαγραφές που προβλέπονται στην παράγραφο 5.2, η διάταξη προστασίας πρέπει να πληροί τις κάτωθι προϋποθέσεις:
 5.3.1. Διατάξεις προστασίας που επενεργούν στο σύστημα διεύθυνσης
 5.3.1.1.
 Η διάταξη προστασίας που επενεργεί στο σύστημα διεύθυνσης πρέπει να το εμπλέκει. Πριν τεθεί σε λειτουργία ο κινητήρας, πρέπει να μπορεί να αποκατασταθεί η φυσιολογική λειτουργία του συστήματος διεύθυνσης.
 5.3.1.2.
 Πρέπει να είναι αδύνατον να εμποδιστεί η λειτουργία της διάταξης προστασίας όταν είναι οπλισμένη.
 5.3.1.3.
 Η διάταξη προστασίας πρέπει να εξακολουθεί να πληροί τις προδιαγραφές των σημείων 5.2.11, 5.3.1.1, 5.3.1.2 και 5.3.1.4 μετά από 2 500 κύκλους μανδάλωσης προς κάθε κατεύθυνση κατά τη δοκιμή της φθοράς που περιγράφεται στο μέρος 1 του παραρτήματος 4 του παρόντος κανονισμού.
 5.3.1.4.
 Η διάταξη προστασίας, όταν είναι οπλισμένη, πρέπει να πληροί ένα από τα κάτωθι κριτήρια:
 5.3.1.4.1.
 πρέπει να ανθίσταται στην άσκηση, υπό στατικές συνθήκες, ροπής στρέψεως 300 Nm και στις δύο κατευθύνσεις στην κολόνα διεύθυνσης, χωρίς αυτό να επιφέρει φθορά του μηχανισμού διεύθυνσης, ικανή να θέσει σε κίνδυνο την ασφάλεια·
 5.3.1.4.2.
 να έχει ενσωματωμένο μηχανισμό σχεδιασμένο έτσι ώστε να παράγει ή να ελευθερώνει, σε σημείο που να ανθίσταται το σύστημα, είτε συνεχώς είτε κατά διαστήματα, στην άσκηση ροπής στρέψεως τουλάχιστον 100 Nm. Το σύστημα μανδάλωσης πρέπει να εξακολουθεί να ανθίσταται στην άσκηση αυτής της ροπής στρέψεως μετά τη δοκιμή που αναφέρεται στο μέρος 2 του παραρτήματος 4 του παρόντος κανονισμού·
 5.3.1.4.3.
 να έχει ενσωματωμένο μηχανισμό σχεδιασμένο έτσι ώστε να επιτρέπει στον κινητήριο τροχό να περιστρέφεται ελεύθερα στον άξονα διεύθυνσης που έχει υποστεί εμπλοκή. Ο μηχανισμός εμπλοκής πρέπει να είναι αρκετά ανθεκτικός ώστε να υφίσταται την άσκηση ροπής στρέψεως 200 Nm στον άξονα διεύθυνσης και προς τις δύο κατευθύνσεις υπό στατικές συνθήκες.
 5.3.1.5.
 Οι διατάξεις προστασίας που επιτρέπουν απόσυρση του κλειδιού, όταν αυτό βρίσκεται σε θέση διαφορετική από εκείνη που εξασφαλίζει την εμπλοκή του συστήματος διεύθυνσης, πρέπει να είναι σχεδιασμένη έτσι ώστε η θέση αυτή να μην αλλάζει σε περίπτωση απροσεξίας.
 5.3.1.6.
 Εάν ένα κατασκευαστικό στοιχείο αστοχεί οπότε δεν μπορούν να επιτευχθούν εύκολα οι απαιτήσεις ροπής στρέψεως που ορίζονται στις παραγράφους 5.3.1.4.1, 5.3.1.4.2


text:
και 5.3.1.4.3, αλλά το σύστημα διεύθυνσης παραμένει ανενεργό, τότε το σύστημα πληροί τις απαιτήσεις.
 5.3.2. Διατάξεις προστασίας που επενεργούν στο σύστημα μετάδοσης της κίνησης
 5.3.2.1.
 Οι διατάξεις προστασίας που επενεργούν στο σύστημα μετάδοσης της κίνησης πρέπει να εμποδίζουν την περιστροφή των κινητήριων τροχών του οχήματος.
 5.3.2.2.
 Οι διατάξεις προστασίας που επενεργούν στο σύστημα πέδησης, πρέπει να ακινητοποιούν τουλάχιστον έναν τροχό σε κάθε πλευρά τουλάχιστον ενός άξονα.
 5.3.2.3.
 Πρέπει να είναι αδύνατον να εμποδιστεί η λειτουργία της διάταξης προστασίας όταν είναι οπλισμένη.
 5.3.2.4.
 Δεν πρέπει να επιτυγχάνεται εμπλοκή της μετάδοσης λόγω απροσεξίας, όταν το κλειδί βρίσκεται μέσα στο κλείθρο της διάταξης προστασίας ακόμη και όταν έχει ενεργοποιηθεί ή οπλιστεί η διάταξη που εμποδίζει την έναρξη λειτουργίας του κινητήρα. Αυτό δεν ισχύει στις περιπτώσεις όπου οι απαιτήσεις της παραγράφου 5.3.2 του παρόντος κανονισμού πληρούνται από συσκευές που χρησιμοποιούνται και για άλλο σκοπό και το κλείθρο υπό τις ως άνω προϋποθέσεις είναι αναγκαίο για αυτή την πρόσθετη λειτουργία (π.χ. ηλεκτρική πέδη στάθμευσης).
 5.3.2.5.
 Η διάταξη προστασίας πρέπει να είναι σχεδιασμένη και κατασκευασμένη έτσι ώστε να παραμένει αποτελεσματική ακόμη και μετά από τη φθορά που συνεπάγονται 2 500 κύκλοι μανδάλωσης και προς τις δύο κατευθύνσεις. Στην περίπτωση διατάξεων προστασίας που επενεργούν στο σύστημα πέδησης, αυτό θα ισχύει και για κάθε μηχανικό ή ηλεκτρικό επιμέρους τμήμα της συσκευής.
 5.3.2.6.
 Η διάταξη προστασίας που επιτρέπει απόσυρση του κλειδιού, όταν αυτό βρίσκεται σε θέση διαφορετική από εκείνη που εξασφαλίζει την εμπλοκή του συστήματος μετάδοσης της κίνησης, πρέπει να είναι σχεδιασμένη έτσι ώστε η θέση αυτή να μην είναι δυνατό να αλλάξει λόγω απροσεξίας.
 5.3.2.7.
 Η διάταξη προστασίας πρέπει να ανθίσταται στην άσκηση, και προς τις δύο κατευθύνσεις και υπό στατικές συνθήκες, ροπής ανώτερης κατά 50 τοις εκατό της μέγιστης ροπής, η οποία μπορεί να ασκηθεί στη μετάδοση χωρίς να δημιουργούνται ζημίες ικανές να θέσουν σε κίνδυνο την ασφάλεια. Το ύψος αυτής της ροπής δοκιμής καθορίζεται βάσει της μέγιστης ροπής που μπορεί να μεταδοθεί από το συμπλέκτη ή το αυτόματο κιβώτιο, και όχι βάσει της μέγιστης ροπής του κινητήρα..
 5.3.2.8.
 Στην περίπτωση διατάξεων προστασίας που επενεργούν στο σύστημα πέδησης, η διάταξη πρέπει να είναι σε θέση να διατηρήσει ένα έμφορτο όχημα στάσιμο σε ανωφέρεια ή κατωφέρεια με κλίση 20 τοις εκατό.
 5.3.2.9.
 Στην περίπτωση διατάξεων προστασίας που επενεργούν στο σύστημα πέδησης, οι απαιτήσεις του παρόντος κανονισμού δεν μπορούν να ερμηνευθούν ως παρέκκλιση από τις απαιτήσεις του κανονισμού αριθ. 13 ή 13-Η ακόμα και σε περίπτωση βλάβης.
 5.3.3. Διατάξεις προστασίας που επενεργούν στο χειριστήριο αλλαγής ταχυτήτων
 5.3.3.1.
 Οι διατάξεις προστασίας που επενεργούν στο χειριστήριο αλλαγής ταχυτήτων πρέπει να μπορούν να εμποδίζουν κάθε αλλαγή ταχυτήτων.
 5.3.3.2.
 Στα χειροκίνητα κιβώτια, είναι δυνατόν να μανδαλώνεται ο μοχλός του χειριστηρίου ταχυτήτων μόνον στη θέση οπισθοπορείας· συμπληρωματικά, γίνεται δεκτή η μανδάλωση στο νεκρό σημείο.
 5.3.3.3.
 Στα αυτόματα κιβώτια που διαθέτουν θέση στάθμευσης («park»), είναι δυνατόν να μανδαλώνεται ο μηχανισμός μόνο στη θέση αυτή· συμπληρωματικά γίνεται δεκτή η μανδάλωση στο νεκρό σημείο ή/και στη θέση οπισθοπορείας.
 5.3.3.4.
 Στα αυτόματα κιβώτια που δεν διαθέτουν θέση στάθμευσης («park»), η μανδάλωση του μηχανισμού είναι δυνατή μόνο στις ακόλουθες


text:
θέσεις: νεκρό σημείο ή/και θέση οπισθοπορείας.
 5.3.3.5.
 Η διάταξη προστασίας πρέπει να είναι σχεδιασμένη και κατασκευασμένη έτσι ώστε να παραμένει αποτελεσματική ακόμη και μετά από τη φθορά που συνεπάγονται 2 500 κύκλοι μανδάλωσης και προς τις δύο κατευθύνσεις.
 5.4. ΗΛΕΚΤΡΟΜΗΧΑΝΙΚΕΣ ΚΑΙ ΗΛΕΚΤΡΟΝΙΚΕΣ ΔΙΑΤΑΞΕΙΣ ΠΡΟΣΤΑΣΙΑΣ ΑΠΟ THN ΠΑΡΑΝΟΜΗ ΧΡΗΣΗ
 Όταν τοποθετούνται στο όχημα ηλεκτρομηχανικές ή ηλεκτρονικές διατάξεις προστασίας πρέπει να πληρούνται οι απαιτήσεις των παραγράφων 5.2 και 5.3 ανωτέρω και της παραγράφου 8.4 κατωτέρω, τηρουμένων των αναλογιών.
 Αν η τεχνολογία της διάταξης είναι τέτοια ώστε να μην εφαρμόζονται οι παράγραφοι 5, 6, και 8.4, πρέπει να επαληθεύεται ότι έχει ληφθεί μέριμνα για τη διαφύλαξη της ασφάλειας του οχήματος. Η διαδικασία λειτουργίας των διατάξεων αυτών πρέπει να περιλαμβάνει ασφαλή μέσα για την πρόληψη κάθε κινδύνου εμπλοκής ή τυχαίας δυσλειτουργίας που θα μπορούσε να θέσει σε κίνδυνο την ασφάλεια του οχήματος.
 6. ΜΕΡΟΣ II: ΕΓΚΡΙΣΗ ΣΥΣΤΗΜΑΤΩΝ ΣΥΝΑΓΕΡΜΟΥ ΟΧΗΜΑΤΟΣ
 6.1. ΟΡΙΣΜΟΙ
 Για τους σκοπούς του μέρους ΙΙ του παρόντος κανονισμού,
 6.1.2.
 Ως «σύστημα συναγερμού οχήματος» (VAS) νοείται ένα σύστημα που προορίζεται να τοποθετηθεί σε έναν ή περισσότερους τύπους οχήματος(-ων) και έχει σχεδιασθεί για να δείχνει την παρείσφρηση ή την παρέμβαση στο όχημα· τα εν λόγω συστήματα μπορούν να παρέχουν περαιτέρω προστασία από μη εξουσιοδοτημένη χρήση του οχήματος.
 6.1.3.
 Ως «αισθητήρας» νοείται η διάταξη η οποία αντιλαμβάνεται μια μεταβολή εξαιτίας παρείσφρησης ή παρέμβασης στο όχημα.
 6.1.4.
 Ως «διάταξη προειδοποίησης» νοείται η διάταξη που δείχνει παρείσφρηση ή παρέμβαση στο όχημα.
 6.1.5.
 Ως «εξοπλισμός χειρισμού» νοείται ο εξοπλισμός που χρειάζεται για την ενεργοποίηση, την απενεργοποίηση και τη δοκιμή του συστήματος συναγερμού οχήματος και για την έναρξη λειτουργίας των διατάξεων προειδοποίησης.
 6.1.6.
 Ως «ενεργοποίηση» νοείται η κατάσταση του ΣΣΟ στην οποία μπορούν να τεθούν σε λειτουργία οι διατάξεις προειδοποίησης.
 6.1.7.
 Ως «απενεργοποίηση» νοείται η κατάσταση του ΣΣΟ στην οποία δεν μπορούν να τεθούν σε λειτουργία οι διατάξεις προειδοποίησης.
 6.1.8.
 Ως «κλειδί» νοείται οιαδήποτε διάταξη που είναι σχεδιασμένη και κατασκευασμένη για να παρέχει έναν τρόπο λειτουργίας του συστήματος μανδάλωσης, το οποίο με τη σειρά του είναι σχεδιασμένο και κατασκευασμένο για να λειτουργεί μόνο με αυτή τη διάταξη.
 6.1.9.
 Ως «τύπος συστήματος συναγερμού οχήματος» νοούνται τα συστήματα που δεν διαφέρουν σημαντικά σε ουσιαστικά θέματα, όπως:
 α)
 η εμπορική επωνυμία ή το σήμα του κατασκευαστή,
 β)
 το είδος αισθητήρα,
 γ)
 το είδος διάταξης προειδοποίησης,
 δ)
 το είδος εξοπλισμού χειρισμού.
 6.1.10.
 Ως «έγκριση συστήματος συναγερμού οχήματος» νοείται η έγκριση ενός τύπου συστήματος συναγερμού οχήματος όσον αφορά στις απαιτήσεις που ορίζονται στις παραγράφους 6.2, 6.3 και 6.4 κατωτέρω.
 6.1.11.
 Ως «σύστημα ακινητοποίησης» νοείται η διάταξη που επενεργεί στον κινητήρα του οχήματος για να αποτρέπεται η παράνομη χρήση του.
 6.1.12.
 Ως «συναγερμός πανικού» νοείται η διάταξη που επιτρέπει σε ένα άτομο να χρησιμοποιεί ένα συναγερμό τοποθετημένο στο όχημα, για να καλεί βοήθεια σε περίπτωση ανάγκης.
 6.2. ΓΕΝΙΚΕΣ ΠΡΟΔΙΑΓΡΑΦΕΣ
 6.2.1.
 Το ΣΣΟ πρέπει, σε περίπτωση παρείσφρησης ή παρέμβασης στο όχημα, να προκαλεί την εκπομπή σήματος προειδοποίησης. Το σήμα προειδοποίησης είναι ηχητικό και μπορεί να περιλαμβάνει επιπλέον διατάξεις οπτικού σήματος, ή να έχει ασύρματη ζεύξη ή να αποτελεί συνδυασμό αυτών.
 6.2.2.
 Το σύστημα συναγερμού οχήματος πρέπει